
KLOSTERTRYKKERli 


^ra  missionens  præsidentskab. 

Jeg  synes,  det  ville  være  interessant  for  »Stjernenats  abon- 
nenter at  høre  lidt  om  forskellige  artikler  og  nogle  forespørgs- 
ler, som  er  kommet  til  missionskontoret  og  er  blevet  trykt  i 
forskellige  aviser  i  Danmark,  så  jeg  vil  genoptrykke  nogle  af 
dem  og  gøre  nogle  få  bemærkninger  samtidig.  En  af  de  mest 
interessante  kom  i  et  af  de  ledende  blade  i  Odense  for  nogen 
tid  siden  og  lød  således: 

Miraklet  i  Lahnsgade. 
Der  er  sket  et  mirakel  i  Lahnsgade.  Er  der  nogen,  der  kan 
finde   en   anden   forklaring   på,   at   der   nu   står   en   mormon- 
kirke dér  under  tag,  få  måneder  efter  at  den  er  blevet  plan- 
lagt. 

Dette  er  da  virkelig  forbløffende. 

Når  vi  skal  bygge  vore  egne  kirker,  er  det  en  ganske  an- 
derledes besværlig  affære.  Så  må  man  rende  autoriteterne 
på  dørene  i  årevis  for  at  få  (byggetilladelse  og  materialebe- 
villing. Men  i  Lahnsgade  er  det  gået  på  en  simpelthen  mira- 
kuløs måde.  j 

Man  kunne  måske  tænke  sig  den  naturlige  forklaring,  at 
det  er  de  gode,  stærke  dollars,  mormonerne  kan  lægge  på 
bordet,  der  har  banet  vej  og  lukket  døre  op.  Men  denne 
grimme  insinuation  har  autoriteterne  afvist  med  foragt,  så 
den  mulighed  tør  man  altså  end  ikke  antyde. 

Så  er  der  kun  miraklet  tilbage.  Man  har  hidtil  stillet  sig 
lidt  skeptisk  over  for  miraklet  i  Vermont  i  USA  i  1827,  da 
engelen  Moroni  hjalp  Joseph  Smith  til  at  finde  Mormons 
Bog,  beskrevet  på  guldplader.  Men  efter  dette  i  Lahnsgade 
véd  man  næsten  ikke,  hvad  man  skal  tro.  N.  A.  B. 

i 
Dette  er  sat  i  avisen  af  en  af  Folkekirkens  præster  i  Odense, 
og  han  tog  ikke  fejl,  da  han  talte  om  et  mirakel,  for  de  sid- 
ste dages  hellige  er  et  mirakel  i  verden  i  dag,  og  bygningen 
af  denne  kirkebygning  har  været  et  mirakel  på  grund  af  den 
ærefulde  .måde,  hvorpå  den  danske  regering  har  givet  os  til- 
ladelse til  alt,  hvad  vi  ønsker,  og  den  hurtighed,  hvormed  kir- 
kebygningen er  rejst.  Vi  fik  forleden  meddelelse  om,  at  vi 
skulle  arbejde  så  hurtigt  som  muligt  og  gøre  bygningen  fær- 
dig til  juli  måned.  Vi  får  den  samme  venlige  behandling  fra 
det  danske  folk  under  bygningen  af  vor  kirkebygning  i  Ban- 
ders. For  alt  dette  er  vi  taknemmelige  og  udtrykker  vor  tak 
og  påskønnelse  til  det  danske  folk. 

Andre  aviser  i  Danmark  synes  at  være  interesseret  i,  hvad 
vi  lærer  om  og  udfører  i  Danmark.  Den  27.  februar  modtog  vi 
følgende    (brev    fra    Social-Demokraten: 

Med  baggrund  i  den  levende  interesse,  som  professor 
Lindhardts  synspunkter  har  vakt  i  offentligheden,  vil  So- 
cial-Demokraten gerne  med  et  rundspørge  bidrage  til  be- 
lysning af   spørgsmålet. 

Social-Demokraten  beder  Dem  være  behjælpelig  med  den- 
ne orientering  ved  at  deltage  i  enqueten  med  et  svar  p". 
følgende   spørgsmål : 

Tror  De  på  en  personlig  eksistens   efter  dette  liv? 

Vi  vil  være  taknemmelig  for  et  svar  fra  Dem.  Nødvendig- 
vis må  vi   desværre  bede  Dem   om,   at  svaret  bliver  kortfat-^* 

tet.  Endvidere  må  vi  også  bede  Dem  om  at  sende  svaret  meget 
hurtigt.  Vi  håber  at  kunne  have  Deres  svar  senest  tirsdag 
den  3  marts. 

Jeg  var  meget  taknemmeligt  for  denne  lejlighed  og  sendte 
følgende  svar  til  bladet: 

Det  er  en  stor  ære  og  et  privilegium,  at  De  har  stillet  mig 
et  så  ædelt  og  værdifuldt  spørgsmål,  og  det  er  med  dyb  yd- 
myghed, jeg  giver  Dem  mit  svar. 

Lad  det  være  kendt  for  alle  nationer,  stammer,  tungemål 
og  folk,  enten  de  er  nær  eller  fjern,  ja  selv  på  øerne  i  havet, 
at  vi,  Jesu  Kristi  Kirke  af  Sidste  Dages  Hellige,  i  sandhed 
tror,  at  der  er  en  personlig  eksistens  efter  døden,  og  at  et- 
hvert menneske  vil  opstå  og  stå  foran  Gud  og  blive  dømt  efter 
de  gerninger,  han  har  udført  her  på  jorden.  Dette  er  min 
tro  og  vor  Kirkes  lære,  for  det  er  Herrens  åbenbarede  ord  til 
os,  hans  børn. 

Jeg  siger  dette,  og  jeg  lyver  ikke,  Gud  bærer  vidne  om  det. 

Omtrent  en  uge  efter  iblev  artiklen  trykt  i  bladet,  og  den  13. 
marts  modtog  jeg  følgende  brev  fra  redaktøren: 

Vi  takker  Dem  hjerteligt  for  Deres  bidrag  til  enqueten, 
der,  efter  hvad  vi  kan  mærke,  har  vakt  meget  stor  interesse. 

Der  var  27  kendte  mennesker  i  Danmark,  der  havde  fået 
stillet  det  samme  spørgsmål.  Nogle  var  læger,  nogle  sagførere, 
nogle  præster,  nogle  professorer  og  andre  højtstående  perso- 
ner. Seks  svarede  nej  til  spørgsmålet,  nogle  sagde,  de  vidste 
det  ikke.  Nogle  troede  det,  men  vidste  det  ikke.  Nogle  troede 
det  og  skrev  et  forklarende  brev,  men  kun  de  sidste  dages 
hellige  sagde  noget  om  åbenbaring.  Vi  er  disse  mennesker 
taknemmelige  for  deres  interesse  for,  hvad  vi  udfører  og  læ- 
rer i  Danmark.  Og  jeg  siger  dem  tak  for  deres  venlighed  og 
ærlighed  overfor  de  sidste   dages  hellige. 

Junius  M.   Sorensen,   missionspræsident. 

Årets  begivenhed:  Stævnet  selvfølgelig! 


tyå  moder?  dag. 


Mor,  jeg  vil  tale  med  dig  i  dag, 
om   alt  hvad   mig   ligger   på   hjerte, 
jeg  vil   prøve  at  leve   til   dit  hehag, 
hvadenten  i  fryd  eller  smerte ; 
thi   hvis   jeg   vandrer   ad   livets    sti, 
som   jeg   ved   du   ønsker  jeg   skulle, 
da  vil  min   samvittighed  føle   sig  fri 
den  dag,  da  jeg  lægges  i  mulde. 


Jeg  prøver   at   fatte,  hvad  du  har  lidt 

for  mig   i   de   år,  der   er  gået; 

da   i  min  barndom   så  mildt   og  blidt 

du   lægte   de   sår,   der  blev   slået. 

Ej  mindst  i  min  ungdom,  da  livets  krav 

tog  mig  ud  på  de  vildsomme  veje, 

hvor  din  bøn  og  formaning  mig  ofte  gav 

en   vidunderlig   styrke    i   eje. 


Jeg   ønsker   at   takke   dig,   elskede    Mor, 
men  ak !  —  mine  ord  er  så  ringe  — 
Gud  give  så  længe  jeg  vandrer  på  jord, 
at  den  tak,   som  jeg  søger  at  bringe, 
må  være  en  frugt  af  bønnen  du  bad, 
værdig  af  det,  du  mig  lærte, 
så   fremad  mod  målet  jeg  vandrer   glad, 
i  lys  af  din  kærligheds  kærte. 

Hans    Mikkelsen. 


Odense,  3..  4.  og  5.  juli. 


121 


NY  APOSTEL 


Apostel  Adam  S.  Bennion 


Mandag  den  6.  april  under  General- 
konferencen i  Salt  Lake  City  blev  Adam 
S.  Bennion  ordineret  til  apostel  og  ud- 
fylder derved  den  plads  i  De  Tolv- 
Apostles  Råd,  der  blev  ledig  ved  apostel 
John  A.  Widtsoes  død  i  november  1952. 
Apostel  Adam  S.  Bennion  blev  født  i 
Taylorsville,  Utah,  den  2.  december 
1886.  Efter  at  have  taget  eksamen  fra 
Utah  Universitet  virkede  han  som  lærer 
og  rektor  ved  forskellige  gymnasier  i 
Utah  og  andre  stater.  Fra  1910  til  1928 
virkede  han  som  Kirkens  undervisnings- 
kommissær.  Da  han  blev  kaldet  til  apo- 
stel, var  han  medlem  af  søndagsskoler- 
nes generalbestyrelse. 

Apostel  Bennion  talte  ved  Generalkon- 
ferencen   mandag    morgen,    kun    få    mi- 
nutter   efter,    at    han    var    blevet    opret- 
holdt   som  det    nyeste    medlem    af  Kir- 
kens generalautoriteter.  I  ydmyge  ord  modtog  han  sit  nyt  kald. 

»Intet  menneske  kan  påskønne  denne  oplevelse,  med  mindre  han 
selv  har  været  igennem  den,«  sagde  han.  »Jeg  er  beæret,  men  ydmy- 
get. I  årevis  har  jeg  rejst  rundt  fra  sted  til  sted  i  landet  og  har  holdt 
taler  —  men  i  denne  stund,  hvor  jeg  har  fået  mit  største  kald,  bar 
jeg  ingen  tale.« 

Han  ydede  sin  hyldest  til  de  tre  mænd  i  Det  første  Præsidentsikab. 
Han  sagde,  at  i  hele  hans  liv  havde  præsident  David  O.  McKay  været 
hans  ideal.  \ 

»Jeg  elsker  denne  Kirke  og  dens  medlemmer,«  sagde  ældste  Ben- 
nion. Han  fortalte,  hvorledes  hans  forfædre  var  kommet  til  dalen  i 
efteråret  1847. 

I  de  sidste  25  år,  sagde  han,  havde  han  ofte  haft  lejlighed  til  at 
tage  folk  fra  de  østlige  stater  med  til  Tempelpladsen. 

»Jeg  viser  dem  altid  bjælkehuset  ved  det  sydøstlige  hjørne  af  plad- 
sen.« sagde  han.  »Jeg  viser  dem  det  lille  bjælkehus  og  beder  dem  se 
på  det,  og  så  vende  sig  fra  huset  til  templet.  Jeg  ønsker,  de  skal  for- 
stå pionerernes  fattigdom,  da  de  levede  i  bjælkehuset,  men  alligevel 
drømte  om  et  tempel.  Jeg  elsker  dette  land,  dets  inspirerende  insti- 
tutioner og  dets  storslåede  forfatning,«  erklærede  ældste  Bennion. 
Så  ydede  han  sin  hyldest  til  »tre  vidunderlige  kvinder,  som  har  be- 
riget mit  liv,«  hans  moder,  hans  hustru  og  hans  svigermoder. 

Så  sagde  han  med  rolig,  ydmyg  stemme:  »Hvis  disse  brødre  tror. 
jeg  kan  besvare  dette  kald,  vil  jeg  give  det  mit  hjerte  og  min  energi. 

Mit  liv  er  forankret  i  det  vidnesbyrd,  jeg  har,  at  Gud  lever,  at  Jesus 
Kristus  er  Hans  Søn,  jeg  véd,  at  denne  Kirke  blev  oprettet  ved  åben- 
baring, og  at  Joseph  Smith  og  alle  hans  efterfølgere  var  Guds  mænd, 
inspireret  til  at  opbygge  denne  store  institution. 

Præsident  McKay,  jeg  giver  Dem  mit  liv  og  mit  arbejde.  Jeg  vil  gå, 
hvorhen  De  ønsker,  jeg  skal  gå,  jeg  vil  yde  mit  bedste  i  et  forsøg  på 
at  gøre,  hvad  De  og  Herren  ønsker,  jeg  skal  gøre.  Jeg  vier  mig  selv 
til  denne  tjeneste  i  Jesu  Kristi  navn,  Amen.« 

...  Uddrag  fra  Deseret  News. 


Hjørnestensnedlæggelse  i  Randers 


Lørdag  den  4.  april  blev  hjør- 
nestenen til  den  nye  kirkebyg- 
ning i  Randers  lagt.  Højtidelig- 
heden var  under  præsidium  af 
missionspræsident  Junius  Mi  So- 
rensen  og  under  ledelse  af  grens- 
forstanderen  i  Randers,  ældste 
Vernon  Hansen.  Efter  sangen 
»Hav  tak  for  profeten,  du  send- 
te« og  bøn  ved  broder  Alex  Niel- 
sen forklarede  ældste  Vernon 
Hansen,  at  der  i  hjørnestenen  vil- 
le blive  indmuret  Kirkens  fire 
standardværker.,  Derefter  talte 
distriktspræsidenten,  ældste  Kay 
L.  Jensen,  og  udtalte  bl.  a.,  at  han 
var  mere  glad  for  at  overvære 
denne  højtidelighed  end  bryd- 
ningen af  grunden,  fordi  dette  be- 
tød, at  arbejdet  var  skredet  be- 
tydeligt frem.  Han  opfordrede 
kraftigt  medlemmerne  i  Randers 
til  at  komme  til  deres  forskellige  møder  og  virkelig  støtte  grenen  i 
fremtiden.  2.  rådgiver  i  missionspræsidentskabet,  præsident  William 
M.  Hansen,  talte  derefter  og  nævnte,  at  Kirken  ikke  byggede  kirke- 
bygninger for  at  folk  kunne  komme  og  beundre  deres  skønhed,  men 
for  at  de  kunne  have  et  sted  at  dyrke  Gud.  Derefter  anbragte  han 
Bibelen,  Mormons  Bog,  Lære  og  Pagter  og  Den  kostelige  Perle  samt 
billeder  af  alle  Kirkens  hidtidige  præsidenter  og  af  andre  af  Kirkens 
førende  mænd  i  en  lille  metalkasse,  som  blev  loddet  til  og  anbragt 
inden  i  hjørnestenen. 

Missionspræsident  Junius  M.  Sorensen  udtalte  derefter,  at  der  må- 
ske var  nogen,  der  undrede  sig  over,  hvorfor  vi  foretog  denne  hand- 

ling.  Vi  har  fået  denne  fremgangsmåde  foreskrevet  gennem  åbenba- 
ring, og  derfor  gør  vi  det.  Præsident  Sorensen  indmurede  derefter 
hjørnestenen  og  opsendte  indvielsesbønnen. 

På  hjørnestenen  var  følgende  indgraveret:  RANDERS  JESU  KRI- 
STI KIRKE  AF  SIDSTE  DAGES  HELLIGE,  APRIL  4,  1953. 

Efter  sangen  »Pris  Gud«  sluttede  højtideligheden  med  bøn  ved 
broder  Rasmus  Jensen.  Tilstede  ca.  75.  W.  S.  R. 

Fortsat  artikel: 

EN  ADVARSELS  RØST 

Af  Parley  P.  Pratt. 

Årsagen  er  den,  at  de  ikke  vil  forstå  profeterne.  De  vil  ikke  vide 
af  den  sunde  lærdom.  Deres  øren  er  vendt  fra  sandheden  til 
fabler,  på  grund  af  falske  lærere  og  menneskelige  forskrifter; 
og  hvad  der  er  endnu  værre:  når  Gud  sender  mænd  med  en 
ny  og  evig  pagt  og  udruster  dem  med  frimodighed  til  at  vidne 
om  sandheden,  da  bliver  de  behandlet  af  de  faldne  kirker  lige- 
som Guds  tjenere  blev  behandlet  i  fordums  tid;  hvert  religions- 
parti  vil  holde  fast  ved  sine  egne  vedtægter,  og  i  forening  rå- 
ber de:  »Der  er  ikke  brug  for  disse  nye  ting,  thi  den  gode, 
gamle  fremgangsmåde  er  den  eneste  rigtige;«  medens  de  sam- 
tidig vandrer  på  lige  så  mange  forskellige  veje,  som  der  er  sek- 
ter, og  de  er  kun  enige  om  een  ting:  at  forfølge  og  tale  alt  mu- 
ligt ondt  om  de  fis'kere  og  jægere,  som  Gud  sender.  Men,  Her- 
ren være  takket,  der  findes  personer  indenfor  hver  sekt,  som 
ydmygt  søger  efter  sandheden,  og  som  vil  forstå  hans  røst  og 
blive  indsamlede  og  indpodede  i  den  nye  og  evige  pagt;  de 
sikal  adopteres  i  Israels  hus,  indsamles  med  dem  og  være  del- 
tagere i  den  samme  forjættelsens  pagt.  Ja,  som  Jeremias  siger 
i  sit  16.  kapitel:  »Til  dig  skal  folkeslag  komme  fra  den  vide 
jord  og  sige:  Vore  fædre  arved  kun  løgn,  afguder,  ingen  af  dem 
hjælper.«  Men  ligesom  jøderne  ikke  kendte  Kristi  første  kom- 
me, fordi  de  ikke  forstod  profetierne,  men  derimod  satte  alle 
deres  forhåbninger  til  hans  herlige  komme  i  de  sidste  dage, 
da  han  skal  genoprette  Israels  rige  og  tage  hævn  over  deres 
fjender,  og  de  netop  ved  denne  misforståelse  blev  slået  og  ad- 
spredt, således  vil  ikke-jøderne  overse  profetierne  om  hans  an- 
det komme  ved  at  forveksle  det  med  den  sidste  dom,  som  ikke 
vil  finde  sted  før  tusind  år  efter.  Og  denne  sørgelige  fejltagelse 
vil,  i  stedet  for  at  undertvinge  og  adsprede  ikke-jøderne,  be- 
virke  deres  fuldstændige  udryddelse. 

O,  mine  brødre  i  kødet,  min  sjæl  sørger  over  jer,  og  havde 
jeg  en  røst  som  en  basun,  da  ville  jeg  råbe:  Vågn  op,  vågn  op 
af  jeres   søvn!    thi    tiden    er   omme,   jeres   ødelæggelse    står   for 

døren,  »thi  om  hele  landets  visse  undergang  hørte  jeg  fra  Her- 
ren, Hærskarers  Herre.«  (Es.  28:22).  Bered  jer  til  at  møde  je- 
res Gud.  Vågn  op,  o,  Israels  hus!  og  løft  jert  hoved,  thi  jeres 
forløsning  er  nær;  ja,  rejs  bort,  gå  ud  herfra,  saml  jer  hjem 
fra  jeres  lange  adspredelse  og  opbyg  jeres  byer;  gå  ud  fra  fol- 
kene fra  den  ene  ende  af  himmelen  til  den  anden;  men  lad 
ikke  jeres  flugt  ske  i  hast,  thi  Herren  skal  gå  foran  jer,  og 
Israels  Gud.  Og  endelig  vil  jeg  sige  til  alle,  både  jøder  og  ikke- 
jøder:  Omvend  jer,  thi  Herrens  store  dag  er  nær!  og  dersom 
jeg,  der  er  et  menneske,  opløfter  min  røst  og  kalder  jer  til  om- 
vendelse, og  I  hader  mig,  hvad  ville  I  da  sige,  når  dagen  kom- 
mer, da  tordenens  røst  skal  høres  til  jorderigs  ender,  og  det 
skal  råbes  til  alle  levendes  øren:  »Omvend  jer  og  bered  jer  til 
Herrens  store  dag!«  Ja,  når  lynene  skal  udgå  fra  øst  til  vest 
og  lade  deres  røst  lyde  til  alle,  som  lever,  og  få  det  til  at  ringe 
for  deres  øren,  idet  de  siger  disse  ord:  »Omvend  jer,  thi  Her- 
rens store  dag  er  kommet.  Og  atter  vil  Herren  lade  sin  røst 
høre  fra  himmelen  og  sige :  Giv  agt,  o,  I  jordens  folk,  og  hør 
den  Guds  ord,  som  skabte  jer.  O,  I  jordens  folk,  hvor  ofte 
har  jeg  ikke  villet  samle  jer,  ligesom  en  høne  samler  sine  kyl- 
linger under  vingerne,  men  I  ville  ikke!  Hvor  ofte  har  jeg  ikke 
kaldt  på  jer  gennem  mine  tjeneres  mund  og  gennem  englebe- 
tjening  og  med  min  egen  røst,  gennem  tordenens  røst  og  gen- 
nem lynets  røst,  gennem  stormes  røst  og  alle  slags  pest,  ved  en 
basuns  kraftige  lyd,  gennem  dommens  røst  og  gennem  barm- 
hjertigheds røst  hele  dagen  lang,  gennem  ærens  og  hæderens 
røst  og  det  evige  livs  skatte,  og  jeg  ville  have  frelst  jer  med 
evig  frelse,  men  I  vilde  ikke.  Se,  dagen  er  kommet,  da  min 
vredes  skål  er  fuld.«   (Lære  og  Pagter  43:22-26). 

3.  KAPITEL 
Om  Guds  rige. 

»Søger  først  Guds  rige  osv.«  (Matt.  6:33). 

Dette  var  Frelserens  befaling,  medens  han  vandrede  på  jor- 
den  og  underviste  menneskene. 

Efter  at  have  foretaget  en  almindelig  oversigt  over  profetier- 
ne, både  de  opfyldte,  og  de,  der  endnu  skal  opfyldes,  vil  vi 
nu  gå  over  til  at  opfylde  Jesu  befaling  og  opsøge  Guds  rige. 
Men  før  vi  går  videre,  vil  jeg  atter  råde  læseren  til  ikke  at 
følge  mig  i  disse  undersøgelser,  medmindre  han  er  beredt  til 
at  ofre  alt,  selv  sit  gode  navn  og  liv,  dersom  det  skulle  være 
nødvendigt  for  sandhedens  sag;  thi  dersom  han  først  får  øje 
på  Guds  rige,  vil  han  blive  så  glad,  at  han  aldrig  vil  give  sig 
tilfreds,  før  han  er  blevet  undersåt  i  dette  rige.  Og  dog  vil  det 
være  så  ulig  ethvert  andet  religionssystem,  som  nu  findes  her 
på  jorden,  at  han  vil  blive  forbavset  over,  at  noget  menneske 

med  Bibelen  i  hånd  nogensinde  skulle  have  antaget  noget  men- 
neskeligt system  for  Guds  rige.  Der  er  visse  kræfter,  privilegier 
og  velsignelser,  der  tilhører  Guds  rige,  og  som  ikke  findes  i  no- 
get andet  rige  eller  nydes  af  noget  andet  folk.  Derved  har  det 
altid  været  kendeligt  fra  alle  andre  riger  og  systemer,  og  når 
den,  der  har  et  forskende  sind  og  søger  Guds  rige,  een  gang 
bliver  bekendt  med  dets  ejendommeligheder,  behøver  han  ik- 
ke tage  fejl  eller  være  i  uvished  om,  hvorvidt  han  virkelig 
har  fundet  det.  Men  lad  os,  før  vi  går  videre  i  vor  undersøgel- 
se, blive  enige  om,  hvad  der  menes  med  benævnelsen  »Guds 
rige«  og  betydningen  af  dette  udtryk,  når  vi  bruger  det;  thi 
nogle  mener  dermed  herlighedens  rige  på  den  anden  side,  og 
andre  mener  deres  egne  sjæles  fryd  og  glæde,  medens  atter 
andre  ved  udtrykket  forstår  Guds  organiserede  regering  på 
jorden.  Når  vi  taler  om  Guds  rige,  så  mener  vi  hans  organi- 
serede regering  på  jorden. 

Nu,  kære  læser,  vil  vi  betræde  den  vidtstrakte  mank,  der 
ligger  udbredt  foran  os,  og  opsøge  riget.  Men  vent,  lad  os 
først  tænke  over:  hvad  er  et  rige?  Jeg  svarer,  at  for  at  danne 
et  rige  i  himlen  eller  på  jorden,  kræves  der  fire  ting,  nemlig: 
1)  en  konge  eller  regent,  2)  befuldmægtigede  embedsmænd, 
udrustede  med  den  fornødne  magt  til  at  håndhæve  rigets  love 
og  forordninger,  3)  en  lovibog,  efter  hvilken  undersåtterne 
regeres,  og  4)  undersåtter,  som  regeres.  Hvor  disse  ting  fin- 
des i  deres  rette  orden  og  med  gyldig  autoritet,  er  der  et  rige, 
men  hvor  nogen  af  disse  ting  er  ophørt  at  være  til,  indtræder 
der  en  opløsning,  og  riget  er  ikke  mere  fuldstændigt,  før  det 
igen  organiseres  på  samme  måde  som  tidligere.  I  denne  hen- 
seende er  Guds  rige  ligesom  alle  andre  riger.  Hvor  som  helst 
vi  finder  embedsmænd,  der  i  rette  tid  er  bemyndiget  og  kva- 
lificeret af  den  Herre  Jesus,  og  tillige  finder  hans  ordinancer 
og  love  i  deres  oprindelige  renhed,  ublandede  med  menne- 
skelige forskrifter  eller  bud,  dér  er  Guds  rige,  dér  åbenbares 
Guds  kraft,  og  dér  nydes  hans  velsignelser  som  i  forrige  tider. 

Vi  vil  nu  betragte  Guds  riges  oprettelse  i  apostlenes  dage. 
Den  første  tilkendegivelse  af  dets  nære  komme  skete  ved  en 
engel,  der  kom  til  Zakarias  og  lovede  ham  en  søn,  som  skulle 
gå  foran  Kongen  og  berede  vejen  for  ham.  Den  næste  åben- 
baring var  til  Maria  og  siden  til  Josef,  ved  en  hellig  engel, 
som  lovede,  at  Messias  skulle  fødes,  medens  den  Helligånd 
samtidig  åbenbarede  til  Simeon  i  templet,  at  han  ikke  skulle 
dø,  før  ihan  havde  set  Frelseren.  Alle  disse,  tilligemed  hyrder- 
ne og  de  vise  mænd  fra  Østerland,  frydede  sig  med  en  usige- 
lig og  salig  glæde,  medens  den  øvrige  verden  ikke  kendte  år- 
sagen hertil.  Efter  disse  tildragelser  synes  alt  at  hvile  i  tavs 
forventning,  indtil  Johannes  havde  nået  manddomsalderen; 
da  kom  han  ud  i  ørkenen  i  Judæa  med  en  ny  og  forunderlig  for- 

kyndeise  og  sagde:  »Omvend  jer,  thi  Himmerige  er  kommet 
nær!«  og  han  døbte  til  syndsforladelse  og  fortalte  dem  rent 
ud,  at  deres  Konge  allerede  stod  midt  iblandt  dem,  rede  til 
at  oprette  sit  rige.  Og  medens  han  endnu  døbte,  kom  Messias 
selv  til  ham  og  blev  døbt  og  beseglet  med  Guds  Ånd,  der  hvi- 
lede over  ham  i  en  dues  skikkelse;  og  straks  derefter  begyndte 
han  at  forkynde  det  samme  budskab  som  Johannes,  idet  han 
sagde:  »Omvend  jer,  thi  himmeriges  rige  er  kommet  nær.« 
Efter  at  han  senere  havde  udvalgt  de  tolv  apostle,  udsendte 
han  dem  til  alle  byerne  i  Judæa  med  den  samme  forkyndelse: 
»Himmeriges  rige  er  nær.«  Og  efter  dem  udsendte  han  halv- 
fjerdsindstyve og  atter  andre  halvfjerdsindstyve  med  den 
samme  tidende,  for  at  alle  kunne  blive  tilstrækkeligt  advarede 
og  forberedte  til  det  rige,  som  snart  skulle  oprettes  iblandt 
dem.  Men  da  dette  havde  gjort  den  ønskede  virkning,  nemlig 
at  vække  almindelig  forventning,  især  i  hans  disciples  hjer- 
ter, de,  som  daglig  håbede  at  triumfere  over  deres  forfølgere 
ved  denne  høje  persons  kroning,  idet  de  så  hen  til  belønnin- 
gen for  alle  de  trængsler  og  opofrelser,  som  de  havde  ud- 
stået for  hans  sag  og  ventede  at  blive  ophøjede  til  værdige 
stillinger  i  hans  nærværelse,  hvor  stor  må  da  ikke  deres  skuf- 
felse være  blevet,  da  de  så  deres  Konge  grebet  og  korsfæstet, 
efter  at  være  blevet  bespottet,  udlet  og  forhånet  og  til  sidst 
overvundet  og  besejret  af  jøder  og  ikke-jøder!  De  ville  med 
glæde  have  ofret  deres  liv  i  åben  kamp  for  at  få  ham  på  tro- 
nen, men  ydmygt  at  underkaste  sig  uden  at  kæmpe  og  sam- 
tidig opgive  alle  deres  forhåbninger  og  i  fortvivlelse  synke 
fra  den  højeste  grad  af  begejstring  til  den  dybeste  fornedrel- 
se, var  vist  mere  end  de  kunne  udholde.  Nedbøjede  af  sorg  vend- 
te hver  eneste  af  dem  tilbage  til  sit  net  eller  sin  tidligere 
håndtering  i  den  tro,  at  alt  var  forbi,  idet  de  rimeligvis  tænk- 
te ved  sig  selv:  Er  dette  resultatet  af  alt  vort  arbejde?  Var  det 
derfor  vi  forsagede  alle  verdslige  goder  —  vore  venner,  vort 
hjem  og  vore  ejendele  og  udstod  forfølgelse,  sult  og  spot? 
Og  vi,  som  stolede  på,  at  han  skulle  blive  Israels  befrier!  — 
de  har  dræbt  ham,  og  alt  er  nu  forbi.  I  tre  år  har  vi  vakt  og 
næret  et  almindeligt  håb  i  Judæa  ved  at  forkynde  for  folket, 
at  himmeriges  rige  var  nær,  men  nu  er  vor  Konge  død,  og 
hvorledes  skal  vi  herefter  kunne  se  folk  i  øjnene?  Med  disse 
alvorlige  betragtninger  gik  enhver  til  sit;  alt  blev  igen  stille, 
og  røsten,  som  havde  råbt  i  Judæa:  »Omvend  jer,  thi  himme- 
riges rige  er  nær«,  var  forstummet.  Jesus  sov  i  dødens  favn, 
en  stor  sten  med  statens  segl  forvarede  graven,  hvori  han  lå, 
medens  den  romerske  vagt  i  dyb  stilhed  bevogtede  den  for  at 
sikre  den,  da  pludselig  en  vældig  engel  fra  herlighedens  egne 
steg  ned,  ved  hvis  nærværelse  soldaterne  faldt  til  jorden  som 
døde;    engelen    rullede    stenen    bort    fra    indgangen    til    graven, 

og  Guds  Søn  vågnede  af  sin  søvn,  sønderbrød  dødens  bånd 
og  åbenbarede  sig  kort  efter  for  Maria,  som  han  sendte  til 
disciplene  med  den  glædelige  efterretning,  at  han  var  opstan- 
den, og  fastsatte  et  sted,  hvor  han  ville  møde  dem.  Efter  at 
de  havde  set  ham,  blev  deres  sorg  forvandlet  til  glæde,  og  alle 
deres  tidligere  forhåbninger  blev  pludselig  vakt  påny;  de 
skulle  ikke  længere  råbe,  at  himmeriges  rige  er  nær,  men  de 
skulle  opholde  sig  i  Jerusalem,  indtil  riget  var  blevet  opret- 
tet, og  de  beredte  sig  derfor  til  at  åbne  rigets  dør  og  indlemme 
fremmede  og  udlændinge  i  det  som  lovlige  borgere,  ved  for- 
valtningen af  bestemte  love  og  forordninger,  som  var  de  ufor- 
anderlige indlemmelsesbetingelser,  uden  hvilke  intet  menne- 
ske nognsinde  kan  blive  borger  i  Guds  rige.  Efter  at  være  op- 
faret til  det  høje,  og  efter  at  være  blevet  kronet  med  al  magt 
i  himmelen  og  på  jorden,  kom  han  atter  til  sine  disciple  og 
gav  dem  deres  fuldmagt,  idet  han  sagde  til  dem:  »Gå  ud  i  al 
verden  og  forkynd  evangeliet  for  al  skabningen!  Den,  som 
tror  og  bliver  døbt,  skal  blive  frelst;  men  den,  som  er  vantro, 
skal  blive  fordømt.  Og  disse  tegn  skal  følge  dem,  der  tror:  i 
mit  navn  skal  de  uddrive  onde  ånder;  de  skal  tale  med  nye 
tunger;  de  skal  tage  på  slanger,  og  hvis  de  drikker  dødbrin- 
gende gift,  skal  det  ikke  skade  dem;  på  syge  skal  de  lægge 
hænder,  og  de  skal  blive   raske.«    (Mark.   16:15-18). 

Nu  vil  jeg  gerne  have,  at  læseren  ikke  lader  denne  opfor- 
dring upåagtet,  før  han  forstår  den,  thi  hvis  han  een  gang 
forstår  den,  kan  han  ikke  tage  fejl  af  Guds  rige,  men  vil  straks 
opdage  visse  ejendommeligheder,  der  altid  vil  udmærke  det 
fremfor  alle  andre  riger  eller  religionssystemer  på  jorden;  og 
for  at  ingen  skal  misforstå  det,  vil  vi  gennemgå  det  og  be- 
tragte hver  del  omhyggeligt  i  dets  rette  lys.  For  det  første 
skulle  de  prædike  evangeliet,  eller,  med  andre  ord,  den  glæ- 
delige tidende  om  en  korsfæstet  og  opstanden  Forløser  for 
hele  verden;  for  det  andet,  enhver,  som  troede  og  blev  døbt 
skulle  blive  salig;  for  det  tredie,  den,  som  ikke  troede,  hvad 
de  prædikede,  skulle  blive  fordømt,  og  for  det  fjerde,  visse 
tegn  skulle  følge  dem,  som  troede:  —  1)  de  skulle  uddrive  djæv- 
le; 2)  de  skulle  tale  med  nye  tunger;  3)  de  skulle  tage  på  slan- 
ger; 4)  hvis  de  drak  dødbringende  gift,  skulle  det  ikke  skade 
dem,  og  5)  de  skulle  lægge  hænderne  på  de  syge  og  helbrede 
dem. 

Det  må  enten  være  forsætlig  blindhed  eller  ukendskab  til 
sproget,  der  nogensinde  har  kunnet  skabe  misforståelse  an- 
gående dette;  thi  nogle  fortæller  os,  at  disse  tegn  kun  skulle 
følge  apostlene;  og  andre  fortæller,  at  de  alene  skulle  følge 
de  troende  på  den  tid.  Men  Kristus  sætter  prædiken,  tro,  sa- 
lighed og  tegnene,  der  skal  følge,  altsammen  på  lige  fod  — 
hvor  det  ene  iblev  begrænset,  måtte  det  andet  også  blive  det; 

hvor  det  ene  ophørte,  gjorde  det  andet  det  også.  Dersom  spro- 
get begrænser  disse  tegn  til  apostlene,  da  begrænser  det  og- 
så tro  og  frelse  til  dem.  Dersom  disse  tegn  ikke  skulle  følge 
andre,  da  kunne  andre  heller  ikke  tro,  og  som  følge  deraf 
kunne  andre  heller  ikke  blive  frelst.  Og  dersom  sproget  be- 
grænser disse  tegn  til  kristendommens  første  dage,  så  begræn- 
ses frelsen  også  til  samme  tid,  thi  det  ene  begrænses  lige  så 
meget  som  det  andet;  hvor  det  ene  er  i  kraft,  er  det  andet  det 
også,  og  hvor  det  ene  ophører,  må  det  andet  også  standse. 
Man  kunne  lige  så  godt  sige,  at  det  at  prædike  evangeliet  ikke 
længer  er  nødvendigt,  heller  ikke  tro  eller  frelse,  eller  at  det 
kun  var  nødvendigt  i  begyndelsen  for  at  stadfæste  evangeliet, 
som  at  sige,  at  tegn  kun  behøvedes  i  begyndelsen  for  at  stad- 
fæste evangeliet.  Men,  spørger  den  forbavsede  læser,  er  disse 
tegn  da  ikke  ophørt  blandt  menneskene?  Jeg  svarer:  bevis, 
at  de  er  ophørt,  så  har  du  netop  et  tegn  på,  at  evangeliet  ikke 
længere  bliver  prædiket,  og  at  menneskene  er  holdt  op  med 
at  tro  og  blive  frelst,  samt  at  Guds  rige  ikke  findes  i  verden, 
hvis  dette  ikke  er  tilfældet,  da  beviser  det,  at  Jesus  Kristus 
er  en  bedrager  og  hans  forjættelser  følgelig  uden  kraft. 

Da  vi  nu  har  drøftet  og  forstået  apostlenes  fuldmagt,  så  lad 
os  betragte  oprettelsen  af  Guds  rige  i  apostlenes  dage  nærme- 
re. Da  Frelseren  havde  givet  dem  deres  myndighed,  befalede 
han  dem  at  vente  og  ikke  begynde  på  deres  mission,  før  de 
var  blevet  iført  kraften  fra  det  høje.  Men  hvorfor  denne  tø- 
ven? Fordi  ingen  mand  nogensinde  har  været  eller  kan  være 
skikket  til  at  prædike  dette  evangelium  og  undervise  om  air, 
hvad  Jesus  befalede,  uden  ved  den  Helligånd,  og  denne  Ånd  er 
meget  forskellig  fra  den,  som  uinspirerede  mænd  er  besjæ- 
lede af;  thi  den  Helligånd,  som  Jesus  taler  om,  skulle  vejlede 
ind  i  al  sandhed  og  påminde  dem  om  det,  som  han  havde 
lært  dem,  og  vise  dem  de  tilkommende  ting  —  for  ikke  at  tale 
om,  at  den  skulle  dygtiggøre  dem  til  at  tale  alle  jordens  tunge- 
mål. En  mand,  som  prædiker,  trænger  i  høj  grad  til  den  Hel- 
ligånd, for  det  første  til  at  vejlede  ham  ind  i  al  sandhed,  så 
han  kan  vide,  hvad  han  skal  belære  om;  for  det  andet  til  at 
styrke  hans  hukommelse,  så  han  ikke  forsømmer  at  undervise 
om  det,  som  Kristus  havde  befalet,  og  for  det  tredie  for  at 
kunne  advare  sine  tilhørere  om  de  farer,  der  nærmer  sig,  og 
dette  vil  gøre  ham  til  profet.  Heraf  kan  læseren  se,  hvor  om- 
hyggelig Jesus  var,  for  at  ingen  skulle  prædike  hans  evange- 
lium uden  ved  den  Helligånd.  En  sådan  mand  vil  tillige  er- 
fare, hvor  forskellig  sandhedens  ånd  er  fra  de  andre  ånder, 
som  nu  sværmer  på  jorden  og  bedrager  verden  under  den 
Helligånds  navn.  Hvis  de  nuværende  kirkesamfund  har  den 
Helligånd,  hvorfor  er  det  da  så  vanskeligt  for  dem  at  forstå 
sandheden?    Hvorfor   vandrer    de    da    på    så    mange    forskellige 

veje  og  har  så  mange  forskellige  lærdomme?  Hvorfor  behøver 
de  da  hele  biblioteker  af  prædikener,  traktater,  teologiske  af- 
handlinger, argumenter  og  meninger,  alle  skrevet  ved  menne- 
skelig visdom,  uden  engang  at  gøre  påstand  på  at  være  in- 
spirerede? Med  god  grund  siger  Herren  sorgfuld:  »Deres  frygt 
for  mig  er  menneskehud,  som  de  har  lært.«  Men  for  at  vende 
tilbage:  Apostlene  ventede  i  Jerusalem,  indtil  de  blev  iført 
kraft  fra  det  høje,  og  først  da  begyndte  de  atter  at  prædike 
evangeliet. 

Her  har  vi  opdaget  flere  ting,  som  hører  til  et  rige.  For  det 
første  har  vi  fundet  en  kronet  Konge,  som  sidder  ved  Guds 
højre  hånd,  og  til  hvem  der  er  givet  al  magt  i  himmelen  og  på 
jorden;  for  det  andet  bemyndigede  embedsmænd,  lovmæssigt 
beskikkede  til  at  varetage  regeringens  sager,  og  for  det  tredie 
loven,  som  riget  skal  styres  efter  og  som  indeholder  alt,  hvad 
Jesus  havde  befalet  sine  disciple  at  lære  folket. 

Hvis  vi  nu  kunne  finde  ud  af,  hvorledes  menneskene  bliver 
borgere  i  dette  rige,  jeg  mener  måden,  hvorpå  indlemmelsen 
skete,  da  har  vi  fundet  Guds  rige,  således  som  det  var  på  den 
tid,  og  vi  vil  derfor  ikke  være  tilfredse  med  de  kirkesamfund, 
der  i  vore  dage  udgiver  sig  for  at  være  Guds  rige  og  ikke  lig- 
ner dette  mønster. 

Der  fandtes  ingen  indfødte  borgere  i  dette  rige,  thi  både 
jøderne  og  ikke-jøderne  var  nedsunket  i  synd  og  vantro,  af 
hvilken  grund  ingen  kunne  blive  borgere  i  riget  uden  ind- 
lemmelsesloven.  Alle,  som  troede  på  Kongens  navn,  havde  ret 
til  at  blive  optaget,  men  der  var  kun  een  ufravigelig  regel  el- 
ler plan,  hvorved  de  blev  indlemmede,  og  alle,  som  gjorde  på- 
stand om  borgerret  på  nogen  som  helst  anden  måde,  blev  anset 
som  tyve  og  røvere  og  kunne  aldrig  blive  optaget.  Denne  regel 
viser  sig  tydeligt  i  Frelserens  ord  til  Nikodemus:  »Ingen  kan 
komme  ind  i  Guds  rige,  hvis  han  ikke  bliver  født  af  vand  (det 
vil  sige  døbt  i  vand)  og  ånd  (det  vil  sige  døbt  med  ånden).« 
(Joh.  3:5). 

Peter  var  den,  til  hvem  himmeriges  nøgler  blev  givet,  og  det 
var  hans  pligt  at  åbne  riget,  såvel  for  jøderne  som  for  ikke- 
jøderne.  Vi  vil  derfor  omhyggeligt  undersøge  måden,  hvorpå 
han   indlemmede  jøderne   på  pinsedagen. 

Da  mængden  samlede  sig,  stod  Peter  frem  sammen  med  de 
elleve,  opløftede  sin  røst  og  talte  til  dem  om  skrifterne  og 
vidnede  om  Jesus  Kristus,  om  hans  opstandelse  og  himmel- 
fart, så  mange  blev  overbevist  om  sandheden  og  spurgte,  hvad 
de  skulle  gøre.  Det  var  ikke  kristne,  men  det  var  mennesker, 
som  netop  i  det  øjeblik  iblev  overtydet  om,  at  Jesus  var  Kri- 
stus, og  fordi  de  var  overbevist  om  det,  spurgte  de:  »Hvad 
skal  vi  gøre?«  Peter  sagde  til  dem :  »Omvend  jer  og  lad  jer 
døbe  hver  især  i  Jesu  Kristi  navn   til  jeres  synders  forladelse, 

så  skal  I  få  Helligånden  som  gave.  Thi  jer  gælder  forjættelsen, 
jer  og  jeres  børn  og  alle  dem,  som  er  langt  borte,  så  mange 
som  Herren  vor  Gud  vil  kalde.«  (Ap.  Gern.  2:38-39).  Kære 
læser,  forstår  du  denne  forkyndelse?  Hvis  du  gør,  vil  du  let 
indse,  at  dette  evangelium  i  almindelighed  ikke  prædikes  i 
vore  dage.  Lad  os  derfor  undersøge  det  og  gennemgå  det  sæt- 
ning for  sætning.  Du  husker,  at  de  allerede  troede,  og  det  næ- 
ste, de  havde  at  gøre,  var  at  omvende  sig;  altså  for  det  første 
tro,  for  det  andet  omvendelse,  for  det  tredie  dåb,  for  det  fjer- 
de syndsforladelse,  for  det  femte  den  Helligånd.  Dette  var 
evangeliets  orden.  Troen  gav  ret  til  at  blive  sønner  eller  bor- 
gere i  riget;  omvendlse  og  dåb  i  Jesu  navn  viste  lydigheden, 
hvorved  de  blev  optaget,  og  forjættelsens  Helligånd  var  be- 
seglingen eller  pantet  på  deres  indlemmelse,  og  denne  var  de 
sikre  på  at  opnå,  hvis  de  blot  ville  adlyde.  Hvor  hører  man  en 
sådan  prædiken  i  vore  dage?  Hvem  lærer  os,  at  kun  de,  som 
tror  og  omvender  sig,  skal  døbes  og  ingen  andre?  Måske  læ- 
seren vil  sige,  at  baptisterne  gør  det.  Men  opfordrer  de  men- 
neskene til  at  lade  sig  døbe,  når  de  tror  og  omvender  sig? 
Tilsiger  de  dem  syndsforladelse,  og  lover  de  dem  den  Hellig- 
ånds gave?  Husk  nu  på,  hvilken  virkning  den  Helligånd  har 
på  folk,  der  modtager  den.  Den  vil  vejlede  dem  i  al  sandhed, 
styrke  deres  hukommelse  og  vise  dem  det  tilkommende.  Og  pro- 
feten Joel  har  sagt,  at  den  vil  lade  dem  drømme  drømme,  se 
syner  og  profetere.  Læser,  hvor  finder  du  et  evangelium  som 
dette  .prædiket  blandt  menneskene?  Ville  nogen  behøve  at  gå 
bedrøvet  uge  efter  uge  uden  syndsforladelse  eller  den  Hellig- 
ånds trøst,  dersom  Peter  stod  midt  iblandt  os  og  nøjagtigt  for- 
talte, hvorledes  vi  skulle  få  disse  velsignelser?  Hvad  ville  du 
tænke,  om  en  forsamling  på  tre  tusind  mennesker  kom  frem 
og  bad  om,  at  der  måtte  blive  holdt  bøn  for  dem,  og  en  af 
præsterne  (ligesom  Peter)  ville  befale  dem  hver  især  at  om 
vende  sig  og  blive  døbt  til  syndernes  forladelse  og  love  dem 
den  Helligånd,  som  skulle  give  dem  drømme,  syner  og  profe- 
tiens gave,  og  han  så,  i  forening  med  sine  kaldslbrødre,  i  sam- 
me time  ville  begynde  med  at  døbe  de  troende  og  fortsætte 
dermed,  indtil  de  havde  døbt  dem  allesammen,  og  den  Hellig- 
ånd faldt  på  dem,  så  de  begyndte  at  se  syner,  tale  i  andre 
tungemål  og  profetere?  Ville  det  rygte  da  ikke  udsprede  sig 
vidt  og  bredt,  at  der  var  kommet  en  ny  lære,  som  var  helt  for- 
skellig fra  alle  dem,  der  nu  forkyndes  blandt  menneskene? 
Jo,  siger  læseren,  det  ville  rigtignok  være  noget  nyt  og  forun- 
derligt for  os  alle.  Men  hvor  forunderligt  det  end  er,  så  er 
det  dog  det  evangelium,  som  blev  prædiket  af  Peter  på  pinse- 
dagen, og  Paulus  erklærer,  at  han  prædikede  det  samme  evan- 
gelium som  Peter  og  tilføjer  endda,  »Men  om  så  vi  selv  eller 
en    engel    fra    himmelen    forkyndte   jer    evangeliet    i    strid    med 

det,  vi  har  forkyndt  jer  —  forbandet  være  han!«  (Gal.  1:8). 
Nu  behøver  læseren  ikke  længere  at  forundre  sig  over,  at 
disse  tegn  ikke  følger  dem,  som  tror  på  noget  andet  evange- 
lium eller  nogen  anden  lære,  som  afviger  fra  det,  apostlene 
prædikede. 

Men  lad  os  vende  tilbage  til  Guds  rige,  som  blev  organiseret 
i  apostlenes  dage.  Vi  ser,  at  tre  tusind  personer  blev  optaget 
i  riget  den  første  dag,  døren  åbnedes.  Disse,  tilligemed  de 
mange  andre,  som  senere  kom  til  menigheden,  var  altså  ri- 
gets undersåtter,  der,  efter  at  være  blevet  indlemmede  på  den 
lovmæssige  måde,  blev  som  et  helligt  tempel  for  Herren.  Så- 
ledes har  vi  bortryddet  den  mængde  sekterisk  tradition  og 
overtro,  som  er  samlet  omkring  os,  og  efter  en  omhyggelig 
søgen  har  vi  .opdaget  Guds  rige,  som  det  oprindeligt  var  orga- 
niseret i  apostlenes  dage,  og  vi  har  set,  at  det  er  så  forskel- 
ligt fra  alle  nutidens  religionssystemer,  såvel  i  embeder  som 
i  ordinancer,  kræfter  og  privilegier,  at  intet  menneske  behø- 
ver at  tage  fejl  af  det.  (Fortsættes). 


Har  De  husket  at  forny  Deres  abonnement  på  Stjernen? 

Prisen  for  et  helt  år  er  kr.  8.50  i  Danmark,  og  $  2.00  i  udlan- 
det. I  Danmark  bedes  beløbet  venligst  indbetalt  på  postgirokonto 
nr.  333.38.  CHURCH  OF  JESUS  CHRIST  OF  LATTER-DAY 
SAIiNTS,  Priorvej  12,  København  F.  Husk  på  talonen  at  skrive 
»Stjernen«. 


H.  C.  rfndersen-(Dag  proklameret 

I  Deseret  News,  Salt  Lake  City,  fandtes  den  1.  april  1953  følgende 
artikel : 

Torsdag  den  2.  april,  den  berømte  danske  eventyrdigters  148-års 
fødselsdag,  er  blevet  proklameret  som  H.  C.  Andersens  Dag  af  borg- 
mester Earl  J.  Glade. 

Da  borgmester  Glade  overrakte  den  officielle  proklamation  til 
Orson  R.  West,  præsident  for  De  Sidste  Dages  Helliges  Danske  Orga- 
nisation, udtrykte  han  sin  glæde  over  på  denne  måde  at  kunne  hæd- 
re Salt  Lake-borgere  af  dansk  afstamning. 

»I  Danmark  er  H.  C.  Andersens  fødselsdag  en  speciel  højtidsdag,« 
forklarede  hr.  West,  »nu  kan  vi  dansk-amerikanere  passende  fejre 
lejligheden,  som  vi  gjorde  det  i  vort  gamle  land  — -  med  programmer 
og  sammenkomster,  hvor  nogle  af  de  af  hele  verden  elskede  even- 
tyr vil  blive  læst  op  og  dramatiseret. 

Hædersbevisning  til  eventyrdigler     —     Orson  B.   West  (til  venstre), 
præsident  for   S.  D.  H.  Danske  Organisation,    og  Richard  V.  Greger- 
sen ser  til,  medens   borgmester  Glade   underskriver  proklamationen, 
der  hædrer  H.  C.  Andersens  minde. 

Opførelsen  af  filmen  »Hans  Christian  Andersen«,  som  første  gang 
vises  den  3.  april  på  Capitol  Theater,  har  også  genoplivet  interessen 
for  de  sagn  og  den  baggrund  i  Danmark,  som  har  inspireret  dig- 
teren.« 

I  sin  proklamation  forklarede  borgmester  Glade,  at  »vore  borgere 
af  dansk  afstamning  har  bidraget  til  det  borgerlige  og  kulturelle 
åiv  i  Salt  Lake  City«  og  »Danmark  har  givet  verden  H.  C.  Andersens 
udødelige  værker  til  fryd  og  glæde  for  generationer  af  vore  børn, 
og  for  alle  dem,  som  er  unge  af  hjerte  og  sind  «. 

(Som  det  vil  være  bekendt,  har  Orson  B.  West  tidligere  været  mis- 
sionspræsident  for  den  danske  mission,  og  Richard  V.  Gregersen 
har  været  grensforstander  i  København  gennem  mange  år.  Red.  anm.) 


Kirken  ude  omkring. 

I  det  islandske  blad  TIMINN  har  Vigus  Gudmundson, 
Reykjavik,  som  ikke  er  medlem  af  Kirken,  den  1.  marts  1953  skrevet 
en  artikel  Kirkebygninger  og  gudstjenester,  hvoraf  vi  citerer  følgen- 
de fra  en  oversættelse,  som  er  blevet  tilsendt  os  fra  Reykjavik: 

Angående  kirkebygninger  og  gudstjenester  synes  jeg,  mor- 
monerne i  deres  smukke  hjemland,  Utah,  i  de  sydvestlige  Rocky 
Mountains,  står  i  forreste  række. 

Deres  gudstjeneste  udmærker  sig  meget  ved  det,  at  der  ikke  er  en 
bestemt  præst  eller  nogen  anden,  som  holder  en  kedelig  lang  tale, 
som  det  er  skik  her  i  landet  (Island),  men  hver  enkelt  kirkegæst  har 
sit  arbejde  under  gudstjenesten,  med  korte  bønner,  sange,  korte  svar 
på  forskellige  spørgsmål  o.  s.  v.  Ved  det  fælles  arbejde  føler  hver  en- 
kelt, at  han  er  et  nødvendigt  led  i  gudstjenesten  

Det  er  naturligvis  også  på  andre  områder  end  ved  gudstje- 

ster,  at  der  lægges  for  lidt  vægt  på  deltagernes  fælles  arbejde.  Jeg 
husker  i  en  lille  ungdomsforening,  som  jeg  var  medlem  af  en  gang, 
at  næsten  hvert  eneste  medlem  tog  levende  del  i  de  forskellige  ar- 
bejder i  foreningen.  Dette  var  en  af  de  allerbedste  foreninger,  som 
jeg  nogensinde  har  været  medlem  af. 

De  fleste  af  dem,  der  er  i  bestyrelsen  for  de  forskellige  kulturelle 
foreninger,  begår  den  fejl,  at  de  lader  deres  eget  lys  skinne  for  me- 
get. Men  den  store  forsamling  sidder  udenfor  uden  at  deltage  i  ar- 
bejdet, taber  interessen  og  opgiver  efterhånden  det  hele  og  forla- 
der foreningen. 

Skønt  der  i  mormonernes  gudstjenester  og  skikke  er  forskellige 
ting,  som  jeg  ikke  helt  synes  om,  så  er  deres  kirkeliv  og  mange  grene 
af  deres  kultur  al  opmærksomhed  værd,  og  noget  af  det  er  rent  ud 
sagt  vidunderligt.  Men  vejen  til  deres  kultur  og  deres  foreningers  ar- 
bejde overhovedet  går  for  det  meste  igennem  Kirken. 

Blandt  det,  jeg  beundrede  mest  hos  mormonerne,  var  deres  kir- 
kebygninger. Kirkerne  var  på  samme  tid  også  forsamlingshuse  og 
skoler. 

I  den  ene  ende  af  husets  hovedetage  var  der  alter  og  andet,  som 
smykker  og  hører  til  et  kirkekor,  men  i  den  anden  ende  var  der  en 
scene  og  ved  siden  af  forskellige  værelser,  ligeledes  oppe  i  øverste  eta- 
ge og  i  kælderetagen.  I  disse  lokaler  blev  der  undervist  i  forskellige 
fag,  og  der  var  også  andet  arbejde,  som  man  godt  kan  kalde  fritidsar- 
bejde. 

Når  en  gudstjeneste  skulle  begynde,  blev  der  trukket  for  scenen 
og  væggen,  som  skilte  koret  og  hovedsalen  fra  loft  til  gulv,  blev  truk- 
ket til  side.  Så  var  huset  en  stor  og  herlig  kirke. 

Men  når  der  skulle  være  en  anden  slags  sammenkomst,  skuespil, 
dans,  foredrag,  koncert  eller  andet,  blev  væggen  trukket  for  koret, 
og  i  den  anden  ende  blev  der  trukket  fra  scenen,  så  nu  var  huset  et 
stort  og  pragtfuldt  forsamlingshus,  hvor  man  med  liv  og  sjæl  deltog 
i  mange  slags  udmærkede  fornøjelser  

Når  jeg  kom  ind  i  deres  kirker  i  Utah,  måtte  jeg  ofte  tæn- 
ke på  den  kortsynethed,  som  synes  at  herske  ved  de  islandske  kirke- 
bygninger. Her  bruger  man  store  summer  til  bygning  af  kirker  her 
og  der  i  landet,  kirker  som  i  de  fleste  tilfælde  kun  er  lidet  hygge- 
lige, og  mange  af  dem  står  øde  og  tomme  uden  at  være  i  brug  op  til 
360  dage  om  året,  og  næsten  alle  en  stor  del  af  året.  Så  bygger  man 

mange  slags  forsamlingshuse  og  foreningshjem,  men   mange  af  disse 
står  også  de  fleste  dage  af  året  uden  at  være  i  brug. 

Hvorfor  skulle  dette  ikke  kunne  forenes? 

Her  er  en  opgave  for  socialt  anlagte,  snilde  og  energiske  mænd: 
At  bygge  buse,  som  kan  forene  kirkearbejde,  undervisning,  fritids- 
arbejde og  fornøjelser. 

Disse  forsamlingshuse  ville  kunne  blive  mere  egnede  og  bedre 
for  såvel  åndelige  som  verdslige  spørgsmål  og  for  bedre  og  sundere 
fornøjelser  end  de,  som  nu  er  de  mest  almindelige.  Desuden  ville  de 
spare  mange  penge  i  forhold  til  den  metode,  der  nu  anvendes. 

Mange  vil  måske  synes,  at  det  er  ugudeligt  at  tale  om  forening  af 
himmelske  og  verdslige  ting.  De  synes  måske,  at  Kirkens  rolle  kun 
skal  være  den,  at  præsteviede  mænd  skal  have  eneret  på  der  at  larme 
og  lovsynge  »en  Gud,  som  bor  i  skyerne«. 

Men  den,  som  skriver  dette,  har  fra  barndommen  været  betaget 
af  den  udmærkede  og  fremadstræbende  præst,  Tomas  Sæmundssons 
ord,  de  ord,  som  han  selv  viste  så  godt  i  praksis. 

»Skønt  vort  mål  skal  være  himmerig,  så  må  vi  dog  ikke  glemme, 
at  vor  vej  først  ligger  over  jordens  rige«. 

Thorvaldur  Kolbeins   (frit  oversat). 

Ved  generalkonferencen  i  Salt  Lake  City  i  april  sang  det  skandi- 
naviske kor,  som  tæller  ca.  275  medlemmer,  to  gange  i  Tabernaklet. 
Det  er  en  stor  ære  for  de  skandinaviske  lande,  idet  det  er  meget 
sjældent,  at  et  ikke- amerikansk  kor  synger  ved  Kirkens  største  be- 
givenheder, generalkonferencerne. 


Distriktskonferencerne  —  foråret  1953. 

Aalborg  distrikt  28.,  29.  og  30.  marts. 

Konferencen  indledtes  med  en  banket,  arrangeret  af  ungdomsfore- 
ningen lørdag  eftermiddag.  Efter  spisningen  var  der  en  morsom  un- 
derholdning, udført  af  medlemmer  fra  de  forskellige  grene  i  di- 
striktet. 

Lørdag  aften  afholdtes  koncert  med  ældste  Thomas  Patten  som 
dirigent,  søster  Inger  Fischer  som  pianist  og  broder  Aage  Dahl  som 
organist.  Koret  sang  nogle  dejlige  sange,  afvekslende  med  musik-  og 
sangnumre  ved  forskellige  søskende  og  missionærer.  2.  rådgiver  i 
missionspræsidentskabet,  præsident  William  M.  Hansen,  takkede  ko- 
ret og  talte  om,  hvor  stor  betydning  sang  kunne  have.  Tilstede  189. 

Søndag  morgen  afholdtes  Kvindelig  hjælpeforenings  møde  og  præ- 
stedømsmøde.  Præstedømmet  holdt  sit  møde  i  den  lille  sal;  der  fore- 
toges en  del  forfremmelser  indenfor  præstedømmet,  og  missionspræ- 
sident  Junius  M.  Sorensen  talte  og  opfordrede  alle  til  at  være  tro- 
faste i  at  holde  Herrens  bud.  Tilstede  44. 

Ved  Kvindelig  hjælpeforenings  møde  talte  søster  Mary  G.  Søren- 
sen om  betydningen  af  kredslærerindearbejdet,  og  opfordrede  alle 
søstre  til  at  støtte  dette  vigtige  arbejde. 

Søndagsskolen  begyndte  kl.  10  under  ledelse  af  distriktspræsident 
Frank  E.  Lund.  Programmet  blev  udført  af  søndagsskolerne  i  Aal- 
borg, Hjørring  og  Frederiksbavn,  og  derefter  hørte  vi  forskellige  ta- 
ler af  medlemmer  fra  Aalborg  og  ude  fra  distriktet.  Tilstede  168. 

Umiddelbart  efter  søndagsskolen  var  der  dåbsmøde,  hvor  der  blev 
døbt  to  familier  fra  Aars.  Tilstede  80. 

Kl.  15,30  afholdtes  et  specielt  møde.  Efter  at  nadveren  var  omdelt, 
hørte  vi  taler  af  missionærerne,  som  havde  hver  sit  emne  ud  fra 
Den  kostelige  Perle.  Tilstede  120. 

Søndag  aften  var  konferencens  hovedmøde.  Distriktspræsident 
Frank  E.  Lund  blev  afløst,  og  i  stedet  blev  indsat  ældste  Clifford  J. 
Kindred,  som  takkede  for  den  tillid,  der  var  vist  ham  i  hans  nye 
kaldelse.  Ligeledes  talte  ældste  Frank  E.  Lund  og  takkede  alle  for 
den  tid,  han  havde  været  i  Aalborg,  og  opmuntrede  søskende  til  at 
være  gode  sidste  dages  hellige.  Derefter  hørte  vi  fra  præsident  Wil- 
liam M.  Hansen,  som  talte  om  Kristi  død  og  opstandelse.  1.  rådgiver 
i  missionspræsidentskabet,  præsident  Ejnar  Nielsen,  talte  derefter 
om  »Se  din  Konge  kommer  til  dig«,  og  til  slut  talte  missionspræsi- 
dent  Junius  M.  Sorensen  om  renhed  over  for  Guds  Ånd  og  ønskede, 
at  alle  medlemmer  ville  være  lydige  i  at  holde  Guds  bud  og  befa- 
linger. Tilstede  116. 

Konferencens  møder  var  under  præsidium  af  missionspræsident 
Junius  M.  Sorensen  og  under  ledelse  af  distriktspræsident  Frank  E. 
Lund.  ; 

Som  slut  på  konferencen  afholdt  Kvindelig  hjælpeforening  en  vel- 
lykket bazar  mandag  aften.  Tilstede  110.  C.  H.  B. 


Københavns  distrikt  11.,  12.  øg  13.  april. 

Konferencen  indledtes  lørdag  aften  med  en  koncert  af  grenens 
sangkor  med  ældste  Rex  Erickson  som  dirigent  og  med  broder  Niels 
Hendriksen  som  organist.  Koret  sang  nogle  af  Kirkens  smukke,  gamle 
sange  og  enkelte  andre  numre,  afvekslende  med  sang-  og  musiknum- 
re ved  missionærer,  søskende  og  venner.  Som  akkompagnatør  med- 
virkede søster  Inger  Fischer,  Hobro.  1.  rådgiver  i  missionspræsident- 
skabet, præsident  Ejnar  Nielsen,  takkede  koret  og  de  øvrige  medvir- 
kende for  det  store  arbejde,  de  havde  lagt  i  koncerten,  og  fremhæ- 
vede sangens  og  musikkens  betydning  for  Kirken  og  dens  medlem- 
mer. Tilstede  201. 

Søndag  morgen  afholdt  Kvindelig  hjælpeforening  møde  for  søstre 
og  venner  fra  distriktet.  Missionens  præsident5 nde,  søster  Mary  G. 
Sorensen,  talte  om  kredslærerindearbejdets  store  betydning  for  Kir- 
kens medlemmer,  og  præsident  William  M.  Hansen,  2.  rådgiver  i  mis- 

sionspræsidentskabet,    takkede    søstrene    for    deres    store    arbejde    og 
talte  om  kvindens  betydning  for  Kirken  og  samfundet.  Tilstede  35. 

Samtidig  afholdt  præstedømmet  møde,  hvor  præsident  Ejnar  Niel- 
sen talte  om  præstedømmets  pligter  ud  fra  1.  Tim.  3.  kapitel.  Mis- 
sionspræsident  Junius  M.  Sorensen  talte  om  præstedømmets  magt, 
bl  a.  over  elementerne.  Tilstede  49. 

Kl.  10  afholdtes  søndagsskole,  hvor  børnene  fra  søndagsskolerne 
i  København,  Amager  og  Slagelse  i  tale  og  sang  fremførte  et  program 
ud  fra  emnet  »De  ti  bud«.  Derefter  fik  forstanderne  for  de  tre  søn- 
dagsskoler lejlighed  til  at  tale.  Tilstede  ca.  150. 

Umiddelbart  efter  søndagsskolen  afholdtes  dåbsmøde,  hvor  4  nye 
medlemmer  blev  indlemmet  i  Kirken. 

Kl.  14,30  afholdtes  et  specielt  nadvermøde.  Efter  indledende  sang 
og  bøn  opretholdtes  Kirkens  autoriteter,  distriktspræsidenten,  ældste 
Howard  E.  Otte  son,  blev  afløst,  og  i  stedet  blev  indsat  ældste  Creed 
Mortensen.  Efter  håndspålæggelse  af  de  søskende,  der  netop  var 
blevet  døbt,  omdeltes  nadveren,  hvorefter  missionærerne  fremførte 
et  interessant  program.  Emnet  var  »Josefs  stav  for  retten«,  og  det  var 
formet  som  en  retssag  med  anklage  mod  og  forsvar  for  Mormons  Bog. 
Alle  missionærerne  i  distriktet  deltog,  enten  som  anklagere  eller  for- 
svarere. Tilstede  78. 

Søndag  aften  afholdtes  konferencens  sidste  møde.  Den  nye  di- 
striktspræsident, ældste  Creed  Mortensen,  bar  sit  vidnesbyrd,  hvor- 
efter den  afløste  distriktspræsident,  ældste  Howard  E.  Otteson,  talte 
om  forældrenes  ansvar  overfor  deres  børn  ved  at  være  et  godt  eks- 
empel for  dem.  Efter  en  sang  af  koret  talte  præsident  William  M. 
Hansen  om  ægteskab  for  tid  og  evighed  og  takkede  for  den  tid,  han 
havde  været  i  Danmark,  da  det  var  den  sidste  konference,  han  vil 
overvære  i  København.  En  sekstet,  bestående  af  missionærer  og  sø- 
skende, sang  »Dette  hus  velsign«,  hvorefter  præsident  Ejnar  Nielsen 
talte  om  de  sidste  dage,  som  der  var  åbenbaret  om,  og  om  Kristi  gen- 
komst, lad  os  have  olie  på  vore  lamper,  så  vi  er  beredt,  når  Brudgom- 
men kommer.  Efter  at  koret  havde  sunget  »Se  himlen  forkynder«, 
talte  til  slut  missionspræsident  Junius  M.  Sorensen  om,  hvordan  det 
vil  gå  os,  når  vi  forlader  denne  jord.  Sandheden  skal  frelse  os,  og  vi 
vil  alle  mødes  for  Herrens  domstol.  Præsident  Sorensen  formanede 
os  til  at  være  trofaste  i  Kirken.  Som  afslutning  på  den  dejlige  konfe- 
rencedag sang  forsamlingen  »Kom  Hellige«,  og  broder  Gunner  An- 
dersen, Slagelse,  sluttede  med  bøn.  Tilstede  178. 

Alle  konferencens  møder  var  under  præsidium  af  missionspræsi- 
dent Junius  M.  Sorensen  og  under  ledelse  af  distriktspræsident  Ho- 
ward E.  Otteson. 

Mandag  aften  afholdt  Kvindelig  hjælpeforening  en  vellykket  bazar 
med  salg  af  håndarbejder  og  forfriskninger  samt  fiskedam,  skydeba- 
ne og  andre  underholdende  spil.  Tilstede  135.  M.  K. 

tKredsfærernes  budskab. 

Ny  åbenbaring. 

Vor  kirke  skiller  sig  særligt  ud  fra  de  andre  kirkesamfund  ved  vor 
tro  på  ny  åbenbaring,  og  det  kan  da  spørges:  Er  denne  tro  i  mod- 
strid med  Bibelens  lære?  —  Nogle  få  skriftsteder  fremføres  som  be- 
vis på,  at  åbenbaring  ikke  skulle  fortsætte,  især  fra  slutningen  af  Jo- 
hannes' Åbenbaring  og  dermed  fra  slutningen  af  Bibelen,  at  hvis  no- 
gen lægger  noget  til  dette,  skal  Gud  lægge  på  ham  de  plager,  som  er 
skrevet  om  i  denne  bog,  og  hvis  nogen  tager  noget  fra  denne  profeti- 
ske bogs  ord,  skal  Gud  fratage  ham  hans  del  i  livets  træ 

I  naivitet  anitager  nogle,  at  disse  ord  gælder  hele  Bibelen,  idet  de 
ikke  ved  eller  tænker  over,  at  Bibelen  er  en  samling  bøger,  og  at  in- 
gen af  forfatterne  kunne  skrive  på  de  andres  vegne. 

Også  i  5.  mosebog  4:2  og  12:32  læser  vi  om,  at  ingen  må  lægge  no- 
get til  eller  trække  noget  fra,  hvad  Gud  byder  dem. 

Det  er  omtrent  som  skrevet  til  fremtidige  afskrivere  og  oversætte- 
re, at  de  ikke  må  ændre  på  teksten  og  ikke  tilføje  egne  meninger  og 
fortolkninger. 

At  der  er  kommet  nye  ting  frem  siden  Moses,  er  noget  vi  ved,  men 
det  forandrer  ikke  Mosebøgerne,  at  der  er  kommet  nye  ting  frem, 
siden  Johannes  skrev  åbenbaringens  bog,  forandrer  eller  tilføjer 
ikke  noget  til  denne  bog,  der  er  kun  kommet  flere  bøger  og  bøger 
med  specielle  navne,  såsom  en  række  bøger  samlet  i  Mormons  Bog, 
Lære  og  Pagter  og  Den  kostelige  Perle. 

Til  støtte  for  vor  tro  på  fortsat  åbenbaring  kan  der  anføres  adskil- 
lige skriftsteder,  f.  eks.  Amos  3:7:  Nej,  den  Herre,  Herren  gør  intet 
uden  at  have  åbenbaret  sin  hemmelighed  for  sine  tjenere,  profeterne. 

Se  også  4.  Mosebog  12:6:   Når  der  ellers   er  en   profet  blandt 

jer,  giver  jeg  mig  tilkende  for  ham  i  syner  og  taler  med  ham  i  drøm- 
me, eller  1.  Kor.  14:1,  hvor  Paulus  anbefaler  de  hellige,  at  søge  efter 
de  åndelige  gaver  og  »især  efter  at  tale  profetisk«.  —  Se  også  1.  Tess. 
5:19—21,  Luk.  12:2,  Matt.  11:25.  —  Tænk  også  på  Jesu  ord  (Matt. 
4:4)  »at  mennesket  lever  ikke  af  brød  alene,  men  også  af  hvert  ord, 
som  udgår  af  Guds  mund.« 

At  der  har  været  åbenbaring  i  gamle  dage  og  i  apostlenes  tid,  aner- 
kendes af  de  fleste,  men  hvorfor  skulle  Gud  da  ændre  taktik?  —  end- 
da det  anføres,  at  han  er  den  samme  i  går,  i  dag  og  til  evig  tid. 

Er  det  da  sådan,  at  vor  tid  ikke  har  brug  for  åbenbaring? 

De  mange  religiøse  samfund  og  deres  forskellige  opfattelse  af  næ- 
sten alle  lærepunkter,  synes  at  være  bevis  nok  for,  at  åbenbaring  er 
højst  tiltrængt  til  vor  tid. 

Og  lyset  er  kommet,  det  skinner  i  mørket,  men  mørket  begriber  det 
ikke.  —  Lad  os  da  glæde  os  over  lyset,  vi  har  modtaget,  og  værne 
flammen  under  de  storme,  der  møder  os;  lad  os  som  Paulus  skriver 

(Kor.  14:1):  Hige  efter  kærlighed  og  stræbe  efter  åndelige  gaver, 
og  især,  at  vi  måtte  have  profetiens  gave,  så  vi  må  have  Helligåndens 
vejledning  og  inspiration,  såvel  i  vort  private  liv,  som  til  de  stillin- 
ger vi  eventuelt  beklæder  i  Kirken. 

Ejnar  Nielsen, 


Nyt  fra  hjælpeorganisationerne 


Kvindelig  hjælpeforening. 

Moders  dag. 

Den  anden  søndag  i  maj  er  i  de  fleste  lande  viet  til  at  yde  en  hyl- 
dest til  vore  mødre. 

Heldig  er  i  sandhed  den  dreng  eller  pige,  som  har  en  god  moders 
kærlighed,  men  endnu  mere  heldig  er  den  mand  eller  kvinde,  som  har 
en  moder  at  vende  sig  til.  En,  som  de  kan  dele  glæde,  lykke  og  frem- 
gang med.  En  moder,  som  kan  give  råd  og  vejledning.  Når  sorger  eller 
ulykker  kommer,  er  hun  den,  som  kan  trøste  det  sørgende  hjerte. 

Er  du  nogensinde  standset  op  for  at  tænke  på,  hvor  sjældent  du 
udtrykker  din  kærlighed  til  din  moder?  Du  kan  fejle  og  vakle,  men 
det  er  moder,  som  forstår  og  tilgiver,  og  det  er  moder,  som  opmun- 
trer og  råder  dig. 

Der  er  ingen  andre,  der  er  så  villig  til  at  ofre  sig  som  moder,  når 
vi  er  syge,  mismodige  eller  besværede.  Hvorfor  ikke  fortælle  hende, 
hvor  meget  vi  trænger  til  hende?  Det  er  bedre  at  lade  hende  det  vi- 
de i  ord  og  gerninger,  hvor  meget  vi  elsker  hende. 

Under  alle  livets  omskiftelser  lad  os  ikke  glemme  at  være  venlige 
mod  moder.  Giv  ihende  blomster,  medens  hun  lever,  og  lad  dem  blom- 
stre på  hendes  vej,  hun  vil  ikke  have  brug  for  dem,  når  hun  først  er 
gået  til  hvile. 

Hvis  vi  ville  hædre  vor  moder,  medens  hun  endnu  er  her,  ville 
vi  gøre  hver  dag  til  en  »Moders  Dag«. 

Hvis  vi  altid  ville  holde  os  for  øje  et  åndeligt  billede  af  moder, 
ville  mangen  en  fristelse  ikke  have  nogen  tillokkelse,  og  selv  om  mo- 
der måske  er  langt  borte,  ville  vi  føle  hendes  indflydelse  og  ville  ikke 
foretage  os  noget,  der  kunne  volde  hende  sorg  eller  bekymring. 

Det  er  kun  få  ædle  og  dygtige  mennesker,  der  har  levet  på  jorden, 
som  ikke  kan  spores  tilbage  til  en  moders  indflydelse. 

En  moders  kærlighed  lider  længe  og  er  altid  venlig.  Moderen  er 
den,  der  i  sandhed  skaber  et  hjem.  Det  er  hende,  der  giver  hjem- 
met dets  præg  og  skønhed.  Hun  har  magt  til  at  skabe  et  hus  om  til  et 
hjem.  Det  moderlige  instinkt  for  offervilje,  omsorg  og  kærlighed  har 
skabt  det  kærlige  familieliv,  som  den  civiliserede  menneskehed  ken- 
der. Disse  guddommelige  egenskaber,  hendes  instinkt,  har  givet  hen- 
de verdens  tilbedelse  og  hyldest. 

En  hyldest  til  Moder. 

Jeg  hylder  dig,  Moder,  hvis  navn  er  som  musik.  Ingen  dronnings 
eller  prinsesses  navn  kunne  betyde  så  meget  for  mig.  Din  trofasthed 
om  dagen  er  som  den  opgående  sol  om  morgenen.  Din  nattevågen 
som  de  blinkende  stjerner  på  himlen. 

Jeg  hylder  dig,  Moder,  som  vågede  og  passede  på  os,  medens  an- 
dre sov;  medens  andre  hvilede,  sled  du  i  det;  når  andre  havde  glemt, 
huskede  du  stadig.  Skønt  træt  af  lange  dages  slid,  bøjede  du  dig  over 
min  seng  og  dyssede  mig  i  søvn. 

Jeg  hylder  dig,  Moder,  i  mindet  om  min  spæde  barndom;  i  mindet 
om  min  barndoms  legende  dage,  i  mindet  om  de  senere  års  fremgang 
eller  skuffelser,  i  mindet  om  latter,  om  arbejde,  om  kærlighed;  jeg 
hylder  dig,  Moder. 

Min  erindring  om  dig  vil  vare  længe  og  inderligt.  Og  på  denne 
mindedag  længes  mit  fulde  hjerte  efter  dig.  Til  dig  bringer  jeg  mine 
taknemmelige  tanker,  og  mod  dig  løfter  jeg  min  kærligheds  bøn. 

Jeg  hylder  dig,  Moder,  jeg  hylder  dig! 

Kvindelig  hjælpeforenings  hovedbestyrelse. 

Søndagsskolen. 

Nadververs  for  maj — juni  1953: 

O,  hjælp  os,  Gud,  så  vi  forstår 
forsoningsofferet,   vi  får 
som  gave  fra  din  Søn  på  jord, 
den  Livets  Prins,   vor  Frelser  stor. 

Hvor  alvorligt  tager  du  dit  søndagsskolearbejde  —  og  dig  selv? 
Nogle  mennesker  synes  at  bekymre  sig  mere  for,  om  de  får  tak  for 
det,  de  udfører,  end  for  at  gøre  deres  arbejde,  så  de  fortjener  tak. 
Desværre  er  der  nogle,  der  sommetider  føler,  at  de  er  altfor  betyde- 
lige til  at  deltage  i  et  velledet  /bønnemøde  eller  funktionærmøde.  Og 
der  er  af  og  til  nogen,  der  synes  at  have  en  stilling  kun  på  grund 
af  den  titel,  der  følger  med,  men  som  ikke  vil  yde  mere  end  et  gan- 
ske lille  arbejde  i  stillingen.  Og  sommetider  er  der  gode  ledere,  som 
giver  det  indtryk,  at  de  tager  sig  selv  altfor  alvorligt,  skønt  de  i  virke- 
ligheden ikke  gør  det. 

På  den  anden  side  varmer  det  en  i  hjertet,  når  vi  ser  trofaste  men- 
nesker i  Kirken,  som  tager  deres  søndagsskolearbejde  alvorligt,  ikke 
sig  selv.  Dronning  Wilhelmina  af  Holland  viste  sig  første  gang  som 
dronning  på  balkonen  på  det  kongelige  palads  i  Amsterdam.  Hun 
var  kun  ti  år  gammel.  Hun  så  ud  over  et  uhyre  hav  af  ansigter.  »Mo- 
der, tilhører  alle  disse  mennesker  mig?«  spurgte  den  lille  dronning. 
Hendes  moder,  enkedronningen,  svarede:  »Nej,  mit  barn,  det  er  dig, 
som  tilhører  alle  disse  mennesker.«  Det  var  en  kongelig  lektie  i  at 
tage  det  store  arbejde,  ikke  sig  selv,  alvorligt. 

Hvad  med  dig  og  dit  søndagsskolearbejde?  Tilbringer  du  altfor 
megen  tid  med  at  pudse  din  egen  krone?  Det  er  bedre  at  lade  skæret 

komme  fra  din  egen  ydmyge  hengivelse  til  det  foreliggende  arbejde. 
Lad  os  arbejde  på  at  gøre  vor  søndagsskole  til  den  bedste. 

Søndagsskolens  hovedbestyrelse. 

Ungdomsforeningen. 

Da  en  flok  unge  mennesker  engang  forlod  Det  første  Præsident- 
skabs kontor  i  Salt  Lake  City,  sagde  en  af  dem  til  de  andre:  »Må  I 
være  velsignet  med  visdom«.  Vi  behøver  alle  visdom  —  enkel,  kærlig, 
evig,  ligefrem  visdom  for  at  kunne  lede  ungdommen  i  Jesu  Kristi 
Kirke  af  Sidste  Dages  Hellige.  Vi  behøver  visdom  til  at  forberede, 
til  at  lede,  til  at  stå  i  spidsen  for  og  til  at  vejlede.  Vi  behøver  klog- 
skab til  at  få  vor  egen  livsvisdom  til  at  bortskaffe  det  unødvendige, 
så  vi  kan  få  tid  og  styrke  til  det,  der  er  nødvendigt  —  visdom  til  at 
anvende  alle  de  hjælpemidler,  som  vi  ejer  i  vort  hjerte,  vort  sind 
og  vore  tanker,  i  vort  arbejde.  Vi  behøver  visdom  —  visdom. 

Og  denne  store  gave  er  vor,  hvis  vi  beder  om  den.  For  over  hun- 
drede år  siden  kom  en  ulærd,  uøvet  ung  mand,  som  i  sin  store  for- 
virring søgte  om  hjælp,  til  dette  hellige  skriftsted  i  Jakobs  Brev: 
»Hvis  nogen  af  jer  står  tilbage  i  visdom,  da  skal  han  bede  om  at  få 
den  fra  Gud,  der  giver  alle  gavmildt  og  uden  bebrejdelser,  og  så  vil 
den  blive  ham  givet.«  Mange  har  læst  dette  skriftsted  og  er  gået  let 
hen  over  det.  Men  denne  unge  mand  læste  det,  troede  på  det  og  bad 
—  uden  at  tvivle.  Således  blev  Profeten  Joseph  Smith  et  redskab 
til  at  gengive  Jesu  Kristi  evangelium  til  verden  i  disse  dage  og  der- 
ved forklare  os  alt,  hvad  der  hører  til  frelsen  —  endda  hvorledes  vi 
skal  bede  om  visdom.  Bed  til  Gud. 

»Men  han  skal  bede  i  tro,  uden  at  tvivle;  den,  der  tvivler,  ligner 
nemlig  en  havets  bølge,  som  jages  og  kastes  hid  og  did  for  vinden.« 

Ungdomsstævnet  1953. 

Et  vidunderligt  program  er  blevet  udarbejdet  for  alle  til  stævnet 
i  Odense,  og  vi  håber,  I  alle  forbereder  jer  til  at  komme! 

Ungdomsforeningens  hovedbestyrelse. 

Primary. 

Præsident  McKay  har  engang  sagt:  »Vort  lands  kostbareste  ejen- 
dom er  ikke  vore  uhyre  landstrækninger,  som  ernærer  vore  fåre-  og 
kvægflokke,    ikke    de    produktive   gårde,    ikke    vore    skove,    ikke    vore 

miner  eller  vore  oliekilder,  som  frembringer  uhyre  rigdomme 

vort  lands  største  rigdom  er  vore  børn,  vore  unge  mænd  og  kvinder, 
hvis  karakter  i  høj  grad  vil  bestemme  nationens  fremtid«.  Fremtiden 
tilhører  vore  børn  og  ikke  os.  Og  den  vil  tilhøre  ikke  dem,  hvis  in- 
telligens er  skarpest,  men  dem,  hvis  karakter  er  den  stærkeste.  Som 
børnenes  lærere  er  det  nødvendigt,  at  vi  er  årvågne  hvert  eneste  øje- 
blik. For  det,  vi  lærer  dem  nu,  vil  hjælpe  dem  i  fremtiden,  og  det 
er  vor  pligt  at  lære  dem  de  rette  principper.  Det  er  en  trængende 
nødvendighed  i  vor  kirke,  at  forældre  og  lærere  arbejder  i  mere  nært 

141 
Odense,  3.,  4.  o«$  5,  juli. 


samarbejde.  Mangel  på  samarbejde  mellem  forældre  og  lærere  skyl- 
des næsten  altid  misforståelse.  Præsident  Wilford  Woodruf f  sagde: 
»Vore  børn  må  ikke  forsømmes,  de  bør  modtage  den  rette  opdra- 
gelse i  både  åndelige  og  materielle  ting  Vi  bør  lære  dem  at 

bede  Vis  mig  en  moder,  som  beder,  som  er  kommet  igennem 

et  livs  prøvelser  ved  at  bede,  som  har  haft  tillid  til  Herren,  Israels 
Gud,  i  alle  prøvelser  og  vanskeligheder,  og  hendes  børn  vil  følge 
den  samme  sti«.  Lad  os  arbejde  sammen  og  lære  vore  børn  disse 
vidunderlige   principper.  Primary  hovedbeslyrel.se. 

Genealogisk  forening. 

Det  røre,  som  er  skabt  indenfor  folkekirken  ved,  at  dennes  præ- 
ster ikke  har  kunnet  enes  om,  hvorvidt  Biblen  giver  løfte  om  et  liv 
efter  dette  eller  ej,  har  virket  forstemmende  på  samme  kirkes  tilhæn- 
gere, og  det  er  jo  ikke  så  underligt.  For  de  mennesker,  der  ikke  tilhø- 
rer folkekirken  og  i  særdeleshed  for  os  sidste  dages  hellige,  er  uenig- 
heden et  yderligere  bevis  på  den  svage  grundvold,  samme  kirke  er 
bygget  på,  samtidig  med,  at  det  ikke  kan  undgå  at  styrke  vort  vid- 
nesbyrd om  og  tro  på  et  liv  efter  døden.  Man  ser,  hvilket  resultat 
man  kommer  til,  når  dogmatikere  gennem  fortolkninger  og  begrebs- 
forvirrende  forklaringer  søger  at  få  andre  meninger  ud  af  skriften 
end  den,  ordene  giver  udtryk  for.  I  i>or  lære  om  genealogi  er  der  ikke 
rum  for  tvivl  om  et  fortsat  liv.  I  Biblens  overordentlig  mange  og 
klare  henvisninger  til  det  evige  liv  finder  vi  trøst  og  tro  på,  at  vi 
skal  leve  videre,  ligesåvel  som  at  vi  har  været  til  før,  og  ingen  pro- 
fessionel bibelfortolker  kan  rokke  ved  vor  tro  på,  at  vi  gør  et  velsig- 
nelsesrigt  arbejde,  når  vi  fortsat  beskæftiger  os  med  at  samle  vore 
kære  afdødes  navne  og  fortsat  sender  disse  til  vore  templer  og  lader 
gøre  arbejde  for  dem.  Lad  al  den  snak  om,  at  vi  ikke  kan  stole  på 
dette  løfte,  der  gives  os  i  Biblen,  ikke  rokke  os  en  tøddel  fra  vor  tro, 
og  lad  os  takke  Gud  for,  at  der  igennem  ny  åbenibaring  også  er  givet 
os  forvisning  om  et  evigt  liv.  Vi  kan  kun  have  medlidenhed  med  de 
mennesker,  der  er  stillet  så  uheldigt,  at  de  må  bygge  deres  livsan- 
skuelse på  så  negativ  en  tro,  som  røret  indenfor  folkekirken  har  gi- 
vet udtryk  for,  og  lad  os  fortsat  støt  udføre  vort  arbejde  for  de  døde. 

Genealogisk  forenings  hovedbestyrelse. 

Personlige  nyheder  fra  nær  og  fjern. 

Fødselsdage:  Amager:  Den  11.  maj  fylder  søster  Thora  Henrik- 
sen, Grækenlandsvej   13,  75  år.   »Stjernen«  ønsker  hjertelig  til  lykke! 

Aarhus:  Den  18.  maj  fylder  broder  Johan  Peter  Johansen  Dyhr 
80  år.  »Stjernen«  ønsker  hjertelig  til  lykke! 

Odense:  Den  9.  maj  fylder  søster  Anna  Damsted  Nielsen,  Steg- 
sted, 60  år.  »Stjernen«  ønsker  hjertelig  til  lykke! 

København:  Den  9.  april  fyldte  søster  Oline  Andersen  80  år. 
»Stjernen«  ønsker  hjertelig  til  lykke! 

Fra  missionsmarken 


Adresser. 

På  opfordring  bringer   vi   hermed   adresserne   på   mødelokalerne   i 
de  byer,  hvor  der  holdes  møder  i  den  danske  mission: 

Aalborg:  Valdemarsgade  2.  Horsens:  Smedegade  46. 

Aarhus:  Borupsgade  12.  Kolding:  N.I.O.G.T.-logen 

Amager:    Biens  Allé  14,   Køben-  København:  Priorvej  12,  F. 

havn  S.  Odense:    St.    Graabrødrestræde  24. 

Esbjerg:  Rolfsgade  123.  Kanders:  Provstegade  4. 

Fredericia:  Prinsensgade  19  o.  g.  Silkeborg:  Vestergade  33  o.  g. 

Frederikshavn:    N.I.O.G.T.-Logen.  Skive:  Tinggade  7. 

Herning:  Kastanieallé  4.  Slagelse:   Skovsøgade  3. 

Hjørring:  Vendelbogade  41.  Viborg:  Set.  Mathiasgade  62. 


Silkeborg:  Primary  i  Silkeborg  holdt  en  fastelavnsfest  for  bør 
nene  onsdag  den  18.  februar.  De  fleste  af  børnene  var  morsomt  ud- 
klædt; vi  slog  »Katten  af  Tønden«,  Benno  Nielsen  blev  kattekonge 
og  kårede  som  sin  dronning  Annie  Sørensen.  Bagefter  var  der  safte- 
vand og  boller  til  alle.  Vi  havde  en  dejlig  dag,  og  børnene  var  glade 
for  den.  Der  var  27  tilstede.  S.  R. 


København:  Bestyrelsen  for  »Genealogisk  forening«  i  København 
har  længe  ønsket  at  gøre  et  virkeligt  fremstød  for  at  fremme  søsken- 
des forståelse  af  det  genealogiske  arbejde,  og  lørdag  den  7.  marts  kl. 
19,30  havde  foreningen  derfor  indbudt  til  en  aften,  om  hvilken  man 
vist  roligt  kan  sige,  at  den  blev  lidt  udover  det  almindelige.  Aftenen 
blev  holdt  i  et  plan,  som  hævede  den  til  det  niveau,  hvor  et  så  alvor- 
ligt emne  hører  hjemme. 

Der  begyndtes  med  en  tale  af  præsidenten,  broder  Hvistendahl, 
hvori  han  opfordrede  alle  til  virkelig  at  tænke  over,  hvad  de  den 
aften  ville  komme  til  at  opleve:  så  fulgte  et  klaverstykke  og  dernæst 
en  prolog  som  optakt  til  aftenens  skuespil  »Broen«,  som  var  i  4  ak- 
ter og  skrevet  af  søster  Irma  Petersen.  Det  blev  udført  af  søskende, 
som  til  daglig  omfatter  det  genealogiske  arbejde  med  interesse  og 
kommer  til  disse  møder,  og  man  følte  straks,  at  de  var  gået  til  op- 
gaven med  liv  og  sjæl. 

Idéen  med  stykket  var  at  vise,  hvad  det  betyder,  at  Kristus  i  sin 
tid  byggede  broen  over  det  svælg,  som  før  var  mellem  de  døde,  som 
havde  modtaget  evangeliet,  og  de,  som  ikke  havde  modtaget  evange- 
liet på  jorden  —  nemlig  ved  at  organisere  sin  kirke  i  åndeverdenen 
—  så  ingen  bliver  glemt,  d.  v.  s.  alle  får  en  chance  til  at  høre  evan- 

143 
Odense,  3.,  4.  og  5.  juli. 


geliet  prædike,  alle  får  en  chance  til  at  slutte  en  pagt  med  Gud,  selv 
om  de  ikke  har  haft  den  her  på  jorden,  men  at  de  døde  ikke  selv  kan 
komme  videre  uden  vor  hjælp.  Det  var  dette  emne,  stykket  handlede 
om,  og  vi  fik  lejlighed  til  at  høre  om  forskellige  situationer,  der  kan 
opstå  ved,  at  vi  forsømmer  dette  vigtige  arbejde.  Vi  var  både  i  ånde- 
verdenen, hvor  vi  så  mange  vente  med  længsel  på  det  stedfortræden- 
de arbejde,  vi  så  forskellen  på  modtagelsen  af  dem,  som  havde  gjort 
dette  arbejde,  og  dem,  der  havde  forsømt  det.  Vi  fulgte  en  families 
færden  på  jorden,  fra  de  kom  i  forbindelse  med  kirken,  og  til  de 
mødes  med  deres  slægt  på  den  anden  side,  kort  sagt  fik  vi  noget  at 
tænke  på.  Slutningen  var  meget  betagende,  men  skal  ikke  røbes  her, 
da  der  sikkert  vil  blive  lejlighed  til  at  se  det  igen  efter  de  mange 
forespørgsler,  der  allerede  har  været  til  bestyrelsen. 

Aftenen  sluttede  med  et  par  dejlige  plader  af  Tabernakel-koret,  en 
terzet,  som  sang  »Brobyggeren«,  og  til  sidst  en  lækker  forfriskning, 
serveret  af  medlemmer  af  Genealogisk  forening.  Tilstede  ca.  150. 

I.   P. 

Randers:  Lørdag  den  14.  marts  afholdt  Randers  gren  i  Olympia- 
hallens store  lokaler  en  kæmpebazar  til  fordel  for  den  nye  kirkebyg- 
ning. Det  blev  en  stor  sukces.  Allerede  da  bazaren  begyndte  kl.  17, 
var  der  kommet  mange  tilstede.  I  det  ene  lokale  blev  der  udført  et 
underholdningsprogram;  der  var  forskellige  sangnumre,  cowboy-mu- 
sik, trompetsolo,  sketches  o.  s.  v.  I  samme  lokale  havde  Kvindelig 
hjælpeforening  sit  lange  salgsbord  med  mange  smukke  og  nyttige 
beklædningsgenstande,  ligesom  der  var  auktion  over  forskellige  af 
søstrene    forarbejdede    fine    håndarbejder    samt    salg    af   lækre    kager 


Randers  byggegrund  den  20.  marts  1953. 

og  desserter;  i  et  andet  hjørne  solgtes  pølser  og  is  m.  in.  Der  var  god 
søgning  og  rivende  afsætning  overalt.  I  det  andet  lokale  var  der  for- 
skellige boder,  pilekast,  skiveskydning,  fiskedam,  snoretræk  o.  s.  v., 
hvor  alle  fik  gevinst.  Besøget  steg  en  overgang  til  trængsel,  da  der 
var  ca.  500  tilstede.  Det  var  i  alle  måder  en  vellykket  bazar,  der  gav 
et  stort  overskud.  Alex. 

Horsens:  Lørdag  den  28  marts  afholdt  Horsens  gren  bazar  i 
Håndværkerforeningens  havesal  Der  indledtes  med  et  udmærket  un- 
derholdningsprogram på  godt  en  halv  time;  først  en  duet  ved  søstre- 
ne Grete  og  Lissi  Leed,  »Svalen«,  åbningsbøn  ved  ældste  Dennis 
Christensen,  så  sang  og  spillede  ældste  Reed  Shepherd  cowboysange, 
derefter  spillede  »Dixie  Band«  og  grenens  unge  piger  sang  en  mor- 
som sang,  »Det  ringer«.  Missionærerne  Ben  S.  Hansen  og  Dennis  Chri- 
stensen sang  en  engelsk  jægersang,  hr.  Kristian  Sørensen  sang  solo 
Negro  Spirituals,  og  der  sluttedes  med  trompetsolo  ved  ældste  Larry 
Slaughter  og  bøn  ved  distriktspræsident,  ældste  Kay  L.  Jensen. 

Alle  numre  var  meget  fine,  og  alle  var  glade  for  underholdningen. 
Derefter  åbnedes  for  boderne,  og  der  indkom  et  godt  overskud  til 
grenen.  Der  var  ca.  200  tilstede.  Horsens  gren  ønsker  hermed  at  brin- 
ge en  hjertelig  tak  til  de  mange  medlemmer  og  venner  af  Kirken, 
som  på  forskellig  måde  hjalp  os  til  at  muliggøre  den  vellykkede  ba- 
zar. Mange  tak!  E.  D.  )J. 

København:  I  påsken  havde  København  besøg  af  ungdomsfore- 
ningen fra  Aalborg,  sam  gav  os  et  par  uforglemmelige  dage.  Påske- 
lørdag den  4.  april  havde  de  indbudt  os  til  en  underholdningsaften, 
og  med  liv  og  lyst  viste  de  os  det  ene  storartede  nummer  efter  det 
andet,  og  gang  på  gang  kaldte  de  latter  og  bifald  frem.  Aftenens  clou 
og  det  sidste  på  programmet  var  sangspillet  »Jensen  abdicerer«,  som 
allerede  har  været  vist  i  forskellige  andre  grene  tidligere,  og  som 
de  optrædende  derfor  var  helt  rutinerede  i,  og  som  hos  tilskuerne 
vakte  stor  jubel.  Tilstede  ca.  150. 

Søndag  aften,  der  som  altid  den  første  søndag  i  april  var  overladt 
ungdomsforeningen,  blev  programmet  fremført  af  Aalborg  ungdoms- 
forening, som  dermed  viste,  at  de  også  kunne  magte  det  alvorlige. 
Aftenens  emne  var  »Fader  vor«,  og  i  deklamation,  taler  og  sang  tol- 
kede de  denne  Frelserens  egen  bøn.  Foruden  medlemmerne  fra  Kø- 
benhavn gren  var  også  Amager  gren  inviteret,  og  de  mødte  op  i  stort 
tal.  lait  var  der  ca.  200  tilstede. 

Vi  siger  ungdomsforeningen  og  missionærerne  i  Aalborg  tak,  fordi 
de  ville  rejse  den  lange  vej  til  København  og  vise  os,  hvad  de  formår. 

M.  K. 

\     Bemærk!  Manuskripter  til  næste  nummer  af  »Stjernen«  skal  ind-     f 
=  sendes  inden  den  5.  ds.  I 

DÅB 


ESBJERG : 

'_' .    februar: 

Niels  Christiansen,  døbt  af  æld- 
ste John  Boyd  Nielsen,  håndspå- 
læggelse af  missionspræsident  Ju- 
nius  M.  Sorensen. 

ODENSE : 

1 .    marts: 

Mary  Rasmussen  Nielsen,  døbt  af 
ældste  Leon  R.  MeCarrey,  hånds- 
pålæggelse af  ældste  Marcus  J. 
Gregersen. 

Harald  Gjennerskov  Fischer  Jen- 
sen, døbt  af  ældste  Leon  R.  MeCar- 
rey, håndspålæggelse  af  ældste 
Marcus  J.   Gregersen. 

Hertha     Viola     Larsen     Jensen, 

døbt  af  ældste  Leon  R.  MeCarrey, 
håndspålæggelse  af  ældste  Marcus 
J.  Gregersen. 

Bent  Gjennerskov  Jensen,  døbt 
af  ældste  Leon  R.  MeCarrey, 
håndspålæggelse  af  ældste  Marcus 
J.  Gregersen. 

Gurli  Elisa  Gjennerskov  Jensen. 

døbt  af  ældste  Leon  R.  MeCarrey, 
håndspålæggelse  af  ældste  Marcus 
J.   Gregersen. 


Inge   Viola   Gjennerskov   Jensen, 

døbt  af  ældste  Leon  R.  MeCarrey, 
håndspålæggelse  af  ældste  Marcus 
J .  Gregersen. 

Erik  Gjennerskov  Jensen,  døbt  af 
ældste  Leon  R.  MeCarrey,  hånds- 
pålæggelse af  ældste  Marcus  J. 
Gregersen. 

AALBORG: 

2  9.    marts: 

Charles  Jepsen  Larsen,  døbt  af 
ældste  Grant  Gudmundsen,  hånds- 
pålæggelse af  samme. 

Esther  Margrethe  Pedersen  Lar- 
sen, døbt  af  ældste  Thomas  J.  Pat- 
ten,   håndspålæggelse   af   samme. 

Anna  Marie  Kristiane  Larsen 
Hagensby,  døbt  af  ældste  Grant 
Gudmundsen,  håndspålæggelse  af 
samme. 

Rosa  Ragnhild  Vind  Pedersen, 
døbt  af  ældste  Don  Lee  Decker, 
håndspålæggelse   af   samme 

KØBENHAVN : 

7  .    april: 

Else  Bertha  Corelli,  døbt  af  Ei- 
nar Corelli,  håndspålæggelse  af 
samme. 


Velsignelser: 

København:  28.  februar:  Kaj  Rasmussen  og  Esther  Bentsen  Ras- 
mussens søn,  Jaen  Villy  Rasmussen,  velsignet  af  Bent  Arthur  Jensen, 

Aalborg:  29.  marts:  Otto  Hagensby  og  Anna  Marie  Kristiane  Lar- 
sen Hagensbys  to  døtre,  Yrsa  Hagensby  og  Irene  Hagensby,  velsig- 
net af  henholdsvis  ældste  Frank  E.  Lund  og  ældste  William  M.  Han- 
sen. 

Charles  Jepsen  Larsen  og  Esther  Margrethe  Pedersen  Larsens  tre 
børn,  Anne-Lise  Jepsen  Larsen,  Søren  Magnus  Jepsen  Larsen  og  Han- 
ne Astrid  Marie  Jepsen  Larsen,  velsignet  af  henholdsvis  Ejnar  Niel- 
sen, ældste  Thomas  J.  Patten  og  ældste  Grant  Gudmundsen. 

Odense:  1.  marts:  Harald  Gjennerskov  Fischer  Jensen  og  Hertha 
Viola  Larsen  Jensens  søn,  Vagn  Gjennerskov  Jensen,  velsignet  af  æld- 
ste Stanley  Gudmundsen. 

Slagelse:  22.  marts:  Karl  Viggo  Elkjær  og  Ingrid  Hviid  Elkjærs 
datter,  Dia  Mette  Hviid  Elkjær,  velsignet  af  ældste  Howard  E.  Otteson. 

Ordinationer: 

Odense:  9.  november  1952:  Svend  Eigil  Jensen  ordineret  til  dia- 
kon af  ældste  Leon  R.  McCarrey. 

1.  februar:  Benno  Robert  Jørgensen  ordineret  til  diakon  af  ældste 
Leon  R.  Carrey. 

15.  februar:  Carl  Christian  Magnussen  ordineret  til  lærer  af  ældste 
Leon  R.  McCarrey. 

Vejle:  8.  marts:  Carl  Komar  ordineret  til  diakon  af  ældste  Jerry 
L.  Jorgensen. 

Aalborg:  29.  marts:  Anton  Andersen  Falden  ordineret  til  ældste 
af  ældste  William  M.  Hansen. 

Egert  Larsen  ordineret  til  lærer  af  ældste  Frank  E.  Lund. 

Aarhus:  22.  marts:  Otto  Henri  Møller  ordineret  til  ældste  af  mis- 
sionspræsident   Junius   M.    Sorensen. 

5.  april:  Svend  Aage  Staking  ordineret  til  lærer  af  ældste  Creed 
Mortensen. 

Kaj  Aage  Gram  ordineret  til  lærer  af  Otto  Møller. 

Bjarne  Gram  ordineret  til  lærer  af  ældste  Myles  S.  Jones. 

Udelukkelser: 

Aalborg:  28.  marts:  Daniel  Bernhard  Olsen  og  Ketty  Margrethe 
Jensen  Olsen. 

Emigrationer: 

Aalborg:        Den    1.    februar   er  Edith    Erngaard    Sørensen    emigreret 
til  Los  Angeles,  California. 

Silkeborg:  Aage  Pedersen,  Agnes  Elisabeth  Jensen  Pedersen, 
Henning  Pedersen,  Ingerlis  Pedersen  og  Vita  Pedersen  er  den  12. 
marts  emigreret  til  Salt  Lake  City,  Utah. 

Aarhus:  Olga  Agnete  Madsen  er  den  12.  marts  emigreret  til  Og- 
den,  Utah. 

Leo  Arnold  Thomsen  er  emigreret  til  Springfield,  Oregon. 

København:  Den  8.  april  er  Einar  Corelli  med  familie  emigreret 
til  Salt  Lake  City,  Utah. 

Missionærforflyttelser: 

26.  januar:  Kenneth  I.  Johnson  fra  Aalborg  til  København. 
Darwin  Judy  fra  København  til  Aalborg. 

16.  marts:    Myles  C.  Jones  fra  København  til  Aarhus. 

17.  marts:    Grant  Gudmundsen   fra  AaLborg  til  Viborg. 
Lavon   Bingham   fra  Aarhus   til   København. 
30.  marts:    Dennis  W.  Christensen  fra  Horsens  til  København. 

Werner  Rønne  fra  København  til  Eshjerg. 
4.  april:      Dennis  W.  Christensen  fra  København   til  Esbjerg 

Werner  Rønne  fra  Esbjerg  til  København. 
8.  april:      Creed  Mortensen  fra  Aarhus  til  København. 

Missionærafløsninger: 

Følgende  missionærer  er  blevet   hæderlig  afløst  fra   deres   arbejde 
i  den  danske  mission: 


16.  marts: 

LaMoine   D.   Anhder 

fra    Hyrum,    Utah,    efter 

sidst  at   have    arbejdet    i 

Viborg. 


6.    april : 
.Tarv is  Anderson 
fra    Idaho    Falls,    Idaho, 
efter    sidst    at    have    ar- 
bejdet   i    Aarhus. 


6.    april : 
Douglas  R.  Harmon 
fra    Caldwell,   Idaho,   ef- 
ter   sidst   at   have   arbej- 
det i  København. 


6.    april: 
Val   Gene  Day 
fra   Compton,  California, 
efter    sidst    at    have    ar- 
bejdet i  Amager  gren. 


6.    april : 

Frank    E.    Lund 

fra     Ogden,     Utah,    efter 

sidst   at   have   arbejdet   i 

Aalborg. 


6.    april: 

Herbert  A.  Rasmussen 

fra     Nephi,     Utah,     efter 

sidst   at   have   arbejdet    i 

Esbjerg. 


C.    april: 
Jerry  L.  Jorgensen 
fra    Deer    Park,    Florida, 
efter    sidst    at    have    ar- 
bejdet      i      Horsens      og 
Vejle. 


